text:
Баш ҡалала Фәйзи Ғәскәров исемендәге призға халыҡ бейеүҙәре ансамблдәре фестивале үтәсәк
Фәйзи Ғәскәров исемендәге призға VI Төбәк-ара халыҡ бейеүҙәре ансамблдәре фестивале 18-20 майҙа Өфөлә үтә. Сара билдәле бейеүсенең тыуыуына 100 йыл тулыуға арнала.
Тәүгә фестиваль 1987 йылда үткәрелгән. Ул өс йылға бер ойошторола. Быйыл Өфө сәхнәһендә Башҡортостан, Татарстан һәм Төмән өлкәһенән 27 үҙешмәкәр коллектив сығыш яһаясаҡ.
Сараны ойоштороусылар булып БР Мәҙәниәт министрлығы, Республика халыҡ ижады үҙәге һәм Башҡортостандың Фәйзи Ғәскәров исемендәге дәүләт академия халыҡ бейеүҙәре ансамбле сығыш яһай.
Конкурста ҡатнашыусылар өсөшәр бейеү башҡарасаҡ. Тәүгеһе – урындағы традицияларға таянып, икенсеһе – халыҡ стилендә, өсөнсөһө коллектив етәксеһе ҡарамағы буйынса ҡуйыла.
Фестивалде асыу тантанаһы һәм конкурс һынауҙары – М.Ғафури исемендәге Башҡорт дәүләт академия драма театрында, ә гала-концерт һәм еңеүселәрҙе наградлау тантанаһы 20 майҙа 15 сәғәттә «Нефтсе» мәҙәниәт һарайында үтә.


c: text/html

text:
«Ямал-Волга буйы» проектын федераль «Стратегия – 2030»-ға индерергә кәрәк – Рөстәм Хәмитов
«Ямал-Волга буйы» магистраль торба үткәргесен төҙөү проектын 2030 йылға тиклем химия һәм нефть химияһы комплексын үҫтереү стратегияһына индерергә кәрәк, тип иҫәпләй Башҡортостан Президенты Рөстәм Хәмитов. Әлегә проект инициаторҙары федераль кимәлдә аңлау тапмай.
— Был объект 2030 йылға тиклем химияны үҫтереү стратегияһына инмәй ҡалды. Себерҙән Волга буйына сеймал менән тәьмин итеү өҫтөндә эште артабан да дауам итәсәкбеҙ. Был өлөштә стратегияны ҡайтанан ҡарауҙарын һораясаҡбыҙ, — тине Рөстәм Хәмитов кесе йома көнө Өфөлә «Ҙур химия» сиктәрендәге брифингта. — Беҙҙе ишетмәйҙәр, тыңламайҙар һәм сеймал темаһына бер яҡлы ҡарайҙар.
Башҡортостан Президентының әйтеүе буйынса, Себерҙәге хәлде өйрәнергә һәм проекттың техник-иҡтисади нигеҙен әҙерләргә кәрәк.
— Техник-иҡтисади нигеҙ әҙерләү эше осһоҙ түгел – 200 миллион һумлап. — Ресурстар табырбыҙ тип ышанам, техник-иҡтисади нигеҙ эшләтеп, дөрөҫ эш алып барғаныбыҙҙы раҫларбыҙ.
Башҡортостан, Татарстан һәм Ямал-Ненец автономиялы округы (ЯНАО) араһында «Ямал-Волга буйы» маршруты буйынса нефть химияһы углеводород сеймалын транспортлау өлкәһендә хеҙмәттәшлек итеү буйынса ниәттәр протоколына 2012 йылдың майында Өфөлә «Ҙур химия» форумында ҡул ҡуйылды. 2013 йылдың 30 ғинуарында проектты ғәмәлгә ашырыу өсөн яҡтар 45 миллион һум күләмендә устав капиталы менән «Ямал-Волга буйы» асыҡ акционерҙар йәмғиәте ойошторолдо. Ойоштороусылары – «Төбәк фонды» асыҡ акционерҙар йәмғиәте (акцияларҙың 33,3 проценты), «Ямал» төбәк инновация-инвестиция фонды» коммерцияға ҡарамаға ойошма (33,3) һәм «Нижнекамскнефтехим» асыҡ акционерҙар йәмғиәте (33,4).

robotstxt: allowed

filter: keep


text:
Иң яҡшы торлаҡ йорттар билдәләнде
БР Төҙөлөш һәм архитектура буйынса дәүләт комитетында Башҡортостанда иң яҡшы шәхси йортҡа йыл һайын үткәрелеп килгән республика смотра-конкурсына йомғаҡ яһанылар. Конкурс БР Архитекторҙар союзы, муниципаль райондар һәм республиканың ҡала округтары хакимиәттәре ҡатнашлығында үткәрелде.
Үҙенең архитектура-планлаштырыу, конструктив ҡарарҙары, техник-иҡтисади һәм файҙаланыу күрһәткестәре буйынса торлаҡ төҙөлөшө өлкәһендә өлгө булып хеҙмәт итә алған иң яҡшы шәхси йорттарҙы билдәләү сараның төп бурысы булып тора.
Конкурста индивидуаль төҙөүселәр, төҙөлөш, проект ойошмалары, шулай уҡ төҙөлөштөң был төрө өсөн прогрессив төҙөлөш материалдары етештереүҙе үҙләштереүсе завод-әҙерләүселәр ҡатнашты.
Һөҙөмтәлә I дәрәжә диплом менән Ҡырмыҫҡалы ауылында ике ҡатлы алты бүлмәле торлаҡ йорт төҙөгән Виктор Терехин бүләкләнде. II дәрәжә диплом Шишмә ҡасабаһында биш бүлмәле торлаҡ йорт өсөн Рәмил Мөзиповҡа эләкте. III дәрәжә дипломға Стәрлетамаҡ районының Оло Ҡуғанаҡ ауылында мансардалы бер ҡатлы дүрт бүлмәле торлаҡ йорт һалған өсөн Татьяна Шаталина лайыҡ булды. Ошондай уҡ дипломдар менән еңеүселәрҙең проекты бирелгән муниципаль район хакимиәттәренең архитектура һәм ҡала төҙөлөшө бүлектәре наградлана. Былар Ҡырмыҫҡалы, Шишмә һәм Стәрлетамаҡ райондары.
— Беҙҙең өҫтөнлөктәрҙең береһе — шәхси төҙөлөш, — тип билдәләне БР Дәүләт төҙөлөш комитеты рәйесе Хәлит Мәхмүдов. — Үҙ ереңдә төҙөлгән шәхси йорт торлаҡ проблемаһын хәл итеп кенә ҡалмай, ул ғаиләне нығыта, киләсәккә ышаныс уята. Етмәһә, үҙ йортоңдо төҙөү һәм тотоу күпкә еңелерәк. Индивидуаль йорттар — ул «үҙең төҙөү» генә түгел. Уларҙы төҙөүгә ҙур һәм бәләкәй компаниялар теләп тотона, һәм бындай предприятиелар һаны арта бара.
БР Дәүләт төҙөлөш комитеты матбуғат секретары Фидарис Багаев хәбәр итеүенсә, былтыр Башҡортостанда ике миллион квадрат метрҙан ашыу торлаҡ төҙөлдө. Шуның 72 процентын шәхси торлаҡ тәшкил итә.


text:
«500 ферма» республика программаһына Башҡортостандың йәнә алты хужалығы ҡушылды
Әлеге ваҡытта «Һөтсөлөк малсылығын үҫтереү һәм һөт етештереүҙе арттырыу. 2012-2016 йылдарҙа Башҡортостан Республикаһында 500 һөтсөлөк-тауар фермаһын комплекслы яңыртыу» республика маҡсатлы программаһында ҡатнашыусылар һаны 37-гә етте.
Көн элгәре бер юлы алты предприятие ҡатнашыусы статусын алды. Республиканың Ауыл хужалығы министрлығында үткән конкурс нигеҙендә һайлап алыу һөҙөмтәләре буйынса программаға Ҡырмыҫҡалы районының «Артемида» тоҡомсолоҡ хужалығы яуаплылығы сикләнгән йәмғиәте, Баҡалы районының «Красная Звезда» яуаплылығы сикләнгән йәмғиәте, Балаҡатай районының «Лидер» яуаплылығы сикләнгән йәмғиәте, Баймаҡ районының Ленин исемендәге ауыл хужалығы етештереү кооперативы, Стәрлетамаҡ районының Салауат исемендәге колхозы ауыл хужалығы етештереү кооперативы, «Ергән МТС-ы» асыҡ акционерҙар йәмғиәте индерелде.
Эксперттар фекеренсә, Башҡортостанда был комплекслы программаны тормошҡа ашырыу төбәктең малсылыҡ объекттары эшмәкәрлеген бөтөнләй яңы кимәлгә сығарасаҡ. Шул уҡ ваҡытта һөт малсылығының сифат күрһәткестәре артасаҡ, сығымдар ҡулайлаштырыласаҡ.


text: Бөтә Рәсәй халыҡ фронтының Башҡортостан буйынса координаторы итеп Раил Әсәҙуллин тәғәйенләнде. Ул Мифтахетдин Аҡмулла исемендәге Башҡорт дәүләт педагогия университеты ректоры, Берҙәм Рәсәй фирҡәһенең төбәк сәйәси шураһы сәркәтибе урынбаҫары. Быға тиклем берҙәм халыҡ фронтының төбәк төркөмө менән Александр Дегтярев етәкселек итә ине. Әммә ул Дума депутаты булып Мәскәүгә китте. Раил Әсәҙуллинға Александр Дегтяревтың тағы бер вазифаһы күсте. Ул шулай уҡ Владимир Путиндың Өфөләге йәмәғәт ҡабул итеү бүлмәһе менән дә етәкселек итә.


text:
Николай Герасимов: Башҡортостанда милләт-ара мөнәсәбәттәрҙә проблемалар юҡ
2011 йыл Башҡортостанда Милләт-ара татыулыҡты нығытыу йылы тип иғлан ителде. Был туралағы Указға республика Президенты Рөстәм Хәмитов ҡул ҡуйҙы.
— Башҡортостан милләт-ара мөнәсәбәттәр буйынса Рәсәйгә һәр ваҡыт өлгө булды, — тип иҫәпләй Башҡортостан Республикаһындағы Мордва милли-мәҙәни автономияһы рәйесе Николай Герасимов. — Республикала халыҡтар араһында һәр ваҡыт консенсус булды. Барыһы ла күрә, беҙҙә бер кем менән дә бер ниндәй ҙә конфликттар юҡ. Кешеләр милләтенә, мәҙәниәте һәм теленә ҡарамай, бер-береһен ихтирам итә. Милләт-ара татыулыҡты нығытыу йылын иғлан итеү республикала йәшәгән халыҡтарҙың үҙ-ара аңлашыуын яҡшыртасаҡ ҡына, тип уйлайым.


text:
Фото:
Столыпиндың 150 йыллығы 2012 йылда дәүләт кимәлендә билдәләнәсәк
Фото:
РФ Президенты Дмитрий Медведев 2012 йылда Рәсәй дәүләт эшмәкәре, премьер-министр Петр Столыпиндың тыуыуына 150 йыл тулыуҙы байрам итеү тураһындағы Указға ҡул ҡуйҙы, тип хәбәр итә Кремль сайты. Дәүләт башлығы Указына ярашлы, РФ Хөкүмәтенә ойоштороу комитеты төҙөргә, юбилейға әҙерләнеү һәм байрам итеү буйынса төп саралар планын эшләргә ҡушылған.
Министрҙар Кабинетына "Рәсәй Федерацияһы субъекттарының дәүләт власы органдарына һәм урындағы үҙидара органдарына Петр Аркадьевич Столыпиндың тыуыуына 150 йыл тулыуҙы байрам итеүгә әҙерләнеүҙә һәм уны үткәреүҙә ҡатнашырға тәҡдим итергә" ҡушылды.
Петр Столыпин 1862 йылдың 17 апрелендә тыуған. Рәсәй тарихына ул реформатор булараҡ ингән. Ул үткәргән реформалар Рәсәйгә ҡыҫҡа ваҡыт эсендә иҡтисади үҫеш темптары буйынса донъяла бишенсе урынға сығырға, сәнәғәт һәм эшҡыуарлыҡ өсөн уңайлы инвестиция һәм һалым шарттары булдырырға ярҙам итә. Столыпин 1911 йылда һәләк була һәм Киевта Киев-Печера лавраһында ерләнә.
2008 йылдың майында РФ Хөкүмәте Столыпин миҙалын булдыра, ул илдең социаль-иҡтисади үҫешенә индергән хеҙмәт өлөшө өсөн тапшырыла.


text:
Фото:
Благовещенда «Сүп-сар тапшыр – бүләк ал» экологик акцияһы старт алды
Фото:
Башҡортостанда үткәрелгән «Минең республикам» йәштәр экологик акцияһы сиктәрендә көн элгәре Благовещен ҡалаһында студенттар Өфө-Яңауыл автотрассаһы буйын сүп-сарҙан таҙартты, шулай уҡ «Сүп-сар тапшыр – бүләк ал» экологик проектының тәүге этабы үткәрелде. Был акция ҡала хакимиәте менән берлектә урындағы йәштәр менән ойошторола.
Өс сәғәт дауамында махсус билдәләнгән урындарҙа халыҡ ҡаты көнкүреш ҡалдыҡтарын тапшырҙы, тип хәбәр итте «Башинформ» агентлығына «Панорама» ҡала гәзите хеҙмәткәре Таһир Фәйзуллин. Волонтерҙар хәрәкәте активистары – Благовещендағы урта махсус уҡыу йорттары студенттары акцияла ҡатнашыусы өлкәндәргә — иҫтәлекле листовкалар һәм сувенирҙар, балаларға татлы приздар таратты.
Бындай сараның ҡалала тәүгә үткәрелеүенә ҡарамаҫтан, халыҡта ул ҙур ҡыҙыҡһыныу уятты, тип билдәләй «Панорама» ҡала гәзите хеҙмәткәрҙәре. Мәктәп уҡыусылары сарала айырыуса әүҙем ҡатнашты. Был көндө ҡаланы сүп-сарҙан таҙартыуға үҙ өлөшөн йөҙҙән ашыу кеше индерҙе.
Бының менән «Сүп-сар тапшыр – бүләк ал» экологик проекты тамамланмай, тип билдәләне муниципаль район хакимиәтенең йәштәр мәсьәләләре буйынса секторы мөдире Рөстәм Сәләхиев. Ҡаты көнкүреш ҡалдыҡтарын ҡабул итеү райондың «Яратҡан таҙа ҡалам» экологик акцияһы тамамланғанға тиклем һәр йома һайын ойоштороласаҡ. Өҫтәүенә алдағы аҙнанан был сараға эре ауыл биләмәләре территорияларын да йәлеп итеү планлаштырыла.


text:
Өфөлә Рәсәй Федераль язаны үтәү хеҙмәте хөкөм ителгәндәрҙе матди тәьмин итеү мәсьәләләрен тикшерә Фото: Андрей Старостин
Өфөлә Рәсәй Федераль язаны үтәү хеҙмәте хөкөм ителгәндәрҙе матди тәьмин итеү мәсьәләләрен тикшерә
Өфөлә Рәсәй Федераль язаны үтәү хеҙмәте хөкөм ителгәндәрҙе матди тәьмин итеү мәсьәләләрен тикшерә Фото: Андрей Старостин
Өфөлә тыл тәьминәте өсөн яуаплы Рәсәй Федераль язаны үтәү хеҙмәте хеҙмәткәрҙәренең бөтә Рәсәй кәңәшмәһе бара. Журналистарға федераль ведомствоның директор урынбаҫары Александр Сапожников һөйләүенсә, хеҙмәткә үҙ хужалыҡтар һәм предприятиелар иҫәбенә тулыһынса аҙыҡ-түлек менән тәьмин итеү бурысы ҡуйыла. Хәҙер Рәсәйҙең пенитенциар йорттары үҙҙәрен аҙыҡ-түлек менән 75 процентҡа һәм кейем менән 100 процентҡа тәьмин итә.
Өлгөлө учреждениелар сифатында Өфөнөң 13-сө һәм 9-сы холоҡ төҙөтөү колониялары күрһәтеләсәк, уларҙа практик уҡыуҙар үтәсәк. Федераль язаны үтәү хеҙмәтенең БР буйынса баш идаралығы матбуғат хеҙмәтенән хәбәр итеүҙәренсә, уҡыуҙар маҡсатында әйбер һәм аҙыҡ-түлек келәттәре, мунса-кер йыуыу комплексы, отряд бүлмәләре, магазин, ашхана, икмәкхана, йәшелсә һаҡлау бүлмәһе, автотранспорт хужалығы әҙерләнгән. Хөкөм ителгәндәр өсөн яңы кейем формаларын күрһәтеү ойоштороласаҡ.
Федераль язаны үтәү хеҙмәтенең баш идаралығы начальнигы Виктор Шалыгиндың мәғлүмәттәренә ярашлы, 2013 йылда етештереү секторы беренсе тапҡыр продукция сығарған һәм 1 миллиард һумлыҡ хеҙмәттәр күрһәткән. Эске система өсөн продукцияларҙың күләме 492 миллион һумлап – 49 процент тәшкил иткән. Ағымдағы йылдың тәүге ярты йыллығында етештереү күләме 500 миллион һумдан ашыу, үҙ ихтыяждары өсөн – 278 миллион, йәки 54 процент тәшкил иткән. 2020 йылға тиклем хеҙмәтте үҫтереү программаһы сиктәрендә республика колонияларында аҙыҡ-түлек бешереү ҡорамалдарын, электр ит үткәргестәр, электродтар етештереү индерелә. 25 килограмға тиклем ауырлыҡ менән кер йыуыу машиналарының эксперимент өлгөләрен етештереү өсөн техник шарттар раҫлана. Шулай уҡ оҙаҡламай республика колонияларында йәшелсәләрҙе консервалау һәм һөт ризыҡтарын пакетҡа төрөү, бәҙрәф ҡағыҙын, кер һабынын етештереү буйынса цехтар эшләй башлаясаҡ, тип хәбәр итте Федераль язаны үтәү хеҙмәтенең БР буйынса баш идаралығы етәксеһе.


text:
56 миллиондан ашып киткән. Бөтәһе 44 миллион – еңел,
6 миллион самаһы – йөк автомашинаһы,
2 миллион – мотоцикл. Былтырғы менән сағыштырғанда, илдә теркәлгән “тәгәрмәстәр”
45 процентҡа артҡан. Һуңғы 10 йылда ил автопаркы
65 процентҡа үҫкән.
Яңы ҡағиҙәләр буйынса тәүге имтихандар водитель булырға теләгән кешеләрҙе ҡырҡа кәметкән. Шулай уҡ беренсе ынтылыштан уҡ һынауҙы бирә алмағандар һиҙелерлек артҡан.
Мәләүез индустриаль колледжында “Ашҡаҙар” предприятиеһы механизаторы, республика, Рәсәй, Бөтә донъя һабансылар чемпионатында ҡатнашыу бәхете тейгән Илдар Ишекәев менән осрашыу үтте.


text:
Республикала 230 меңгә яҡын студент Татьяна көнөн билдәләй
Башҡортостандың юғары һәм урта махсус уҡыу йорттарында белем алған 230 меңгә яҡын студент бөгөн үҙҙәренең «һөнәри» байрамын – Татьяна көнөн билдәләй. Был байрам бына инде ике быуаттан ашыу билдәләнә, әммә дәүләт кимәлендә ул тик 2005 йылда рәсмиләштерелде.
Башҡортостан студенттары ла байрамдан ситтә ҡалмаясаҡ. БР Мәғариф министрлығы мәғлүмәттәре буйынса, республиканың юғары уҡыу йорттарында әлеге ваҡытта – 160 мең студент, урта махсус уҡыу йорттарында 70 меңгә яҡын кеше белем ала.
Өфө дәүләт авиация техник университетында студенттар Татьяна көнөн саф һауала билдәләйәсәк. Юғары уҡыу йортоноң матбуғат үҙәгенән хәбәр итеүҙәренсә, студенттар ҡаласығы майҙанында (Минһажев урамы) төрлө конкурстар, спорт ярыштары, уйындар һәм күмәкләп сәй эсеү ойоштороласаҡ. Байрам дискотека менән тамамланасаҡ.
Башҡорт дәүләт аграр университетында байрам сараларынан тыш, аҙыҡ-түлек технологиялары факультетында Асыҡ ишектәр көнө үтәсәк. Башлана – 15.30 сәғәттә.
М.Аҡмулла исемендәге Башҡорт дәүләт педагогия университетында Рәсәй студенттары көнөн театрлаштырылған тамаша менән билдәләйәсәктәр.


text:
Баш ҡалала енәйәт-башҡарыу системаһы пенсионерҙарына торлаҡ сертификаттары тапшырылды
Федераль яза башҡарыу хеҙмәтенең Башҡортостан буйынса Баш идаралығы хакимиәтендә енәйәт-башҡарыу системаһы пенсионерҙарына торлаҡ сертификаттары тапшырылды. 45 кешегә тапшырылған сертификаттарҙың дөйөм суммаһы 80 миллион һум тәшкил итте. Өй туйлаусыларҙы Идаралыҡ етәксеһе Виктор Шалыгин ҡотланы. Федераль яза башҡарыу хеҙмәтенең Башҡортостан буйынса Баш идаралығынан хәбәр итеүҙәренсә, енәйәт-башҡарыу системаһында кәм тигәндә 10 йыл эшләгән хеҙмәткәрҙәргә торлаҡ сертификаттары биреү буйынса дәүләт программаһы 2000-се йылдан башлап тормошҡа ашырыла. Был ваҡыт эсендә Башҡортостанда 232 миллион һум суммаға йәмғеһе 170 сертификат тапшырылған.
Субсидия күләме Төбәктәр үҫеше министрлығы менән билдәләнгән хаҡтар буйынса иҫәпләнә. Хеҙмәткәрҙең милкендә булған торлаҡ майҙаны һәм ғаилә составы иҫәпкә алына, тип хәбәр иттеләр Идаралыҡтан.


text:
Эшһеҙлек буйынса уртаса пособие - йәшәү минимумының 57 проценты
БР Хеҙмәт һәм халыҡты социаль яҡлау министрлығы ҡарамағындағы Дәүләт халыҡты эш менән тәьмин итеү хеҙмәте идаралығы республикала эшһеҙлек буйынса уртаса пособиеның артыуын билдәләй. Мәҫәлән, ғинуарҙа 2131 һум тәшкил итһә, февралдә — 2294, март аҙағына 2437 һум булды. Был эшкә һәләтле халыҡтың йәшәү минимумы күләменең 57 проценты.
Быйыл беренсе кварталда 41,5 мең самаһы кеше эшһеҙлек буйынса пособие алды. Шуларҙың 53 проценты — минималь күләмдә, 20 проценты иң юғары күләмдә алды.


text:
Фото:
Паралимпиада-2012 геройҙары Өфөгә ҡайтты
Фото:
12 сентябргә ҡарай төндә XIV Паралимпия уйындары ҡатнашыусылары һәм призерҙары Өфөгә ҡайтты. Уларҙы «Өфө» халыҡ-ара аэропортында ҡаршы алдылар.
Делегацияны Башҡортостан Республикаһының йәштәр сәйәсәте һәм спорт министры Андрей Иванюта, министрлыҡ һәм ҡала хакимиәте хеҙмәткәрҙәре, БР Юғары спорт оҫталығы әҙерләү үҙәге, Бөтә Рәсәй инвалидтар йәмғиәтенең Башҡортостан төбәк ойошмаһы вәкилдәре, спортсыларҙың дуҫтары һәм туғандары, журналистар – йәмғеһе йөҙгә яҡын кеше ҡаршыланы. Сәскәләр, алҡыштар, ҡотлауҙар – быларҙың барыһы ла ысын байрам атмосфераһын тыуҙырҙы.
Иҫегеҙгә төшөрәбеҙ, Рәсәй йыйылма командаһы дөйөм команда иҫәбендә икенсе урын яуланы. Спортсыларыбыҙ 36 алтын, 38 көмөш һәм 28 бронза миҙалға эйә булды. Башҡортостандың һигеҙ спортсыһы Лондонда үткән Паралимпия уйындарында 17 миҙал (12 «алтын» һәм 5 «көмөш») яуланы.
Әлбиттә, XIV Паралимпия уйындарында биш тапҡыр еңеүсе Оксана Савченко иғтибар үҙәгендә булды. Ул һәм башҡа спортсылар ярыштарҙан алған тәьҫораттары менән бүлеште. Лондонда үткән ҙур сара хаҡында 13 тапҡыр Паралимпия уйындары чемпионы, Дәүләт Думаһы депутаты Рима Баталова ла һөйләне. Шулай уҡ геройҙарҙың тренерҙары Игорь Тверяков (йөҙөү) һәм Петр Буйлов (еңел атлетика) спортсыларға журналистарҙың һорауҙарына яуап бирергә ярҙам итте.


text:
Фото:
Республика вәкилдәре Халыҡ-ара милли китап фестивалендә ҡатнашты
Фото:
Һуҡырҙар өсөн республика махсус китапханаһы ТӨРКСОЙ халыҡтарының «Дуҫлыҡ телендә» махсус форматтағы Халыҡ-ара милли китап фестивален асыу тантанаһында ҡатнашты.
Сара Ҡазанда Татарстан Респуликаһының Һуҡырҙар өсөн республика махсус китапханаһында «Ҡазан – 2014 йылда төрки донъяның мәҙәни баш ҡалаһы» программаһы сиктәрендә уҙҙы.
Милли китап фестивалендә Рәсәйҙең 10 төрки телле республикаһының һәм БДБ илдәренең һуҡырҙар өсөн махсус китапханалары ҡатнашты. Башҡортостандан БР Һуҡырҙар өсөн республика махсус китапханаһы директоры Айгөл Әминева һәм уның урынбаҫары Олег Кушнерук барҙы. Skype программаһы ярҙамында Сыуашстан, Саха (Яҡут), Тыва китапханалары менән тура бәйләнеш ойошторолдо.
Фестиваль күргәҙмәһендә Ҡаҙағстан, Башҡортостан, Дағстан, Саха (Яҡут) Тыва, Сыуашстан, Хакасия, Ҡарасәй-Черкес, Алтай республикаларынан һуҡырҙар һәм насар күреүселәр өсөн махсус форматта милли китаптар күрһәтелгәйне.
Татарстан Республикаһының Һуҡырҙар өсөн республика махсус китапханаһы директоры Наил Сәфәрғәлиев, мәғлүмәтте тапшырыу алымдарын камиллаштырыу һәм уны бөтә категория граждандар ҙа ҡуллана алһын өсөн аралашырға һәм көстәрҙе берләштерергә кәрәк, тип билдәләне.
Сара ҡунаҡтары Брайль рельеф-нөктә шрифты менән татар телендә китап нәшер итеү процесы менән танышты.
Фестивалдең маҡсаты – китап аша йолаларҙың сағыу этнографик палитраһын, төрки халыҡтарҙың тарихи-мәҙәни мираҫын, халыҡтарҙың берләшеүен һәм дуҫлашыуын күрһәтеү. Һуҡырҙар һәм насар күреүселәр өсөн махсус форматта милли төрки телле әҙәбиәттең иң яҡшы өлгөләрен алға этәреү, милләт-ара аралашыу мәҙәниәтен һәм Рәсәй территорияһында йәшәгән халыҡтарҙың толерантлы аңын булдырыу фестивалдең төп бурыстары булып тора.


text:
Фото:
Рөстәм Хәмитов Өфөлә берҙәм рәсәйлеләр активы һәм ҡала халҡы менән осрашты
Фото:
Башҡортостан Президенты Рөстәм Хәмитов, Өфөлә «Берҙәм Рәсәй» көнөн үткәреү сиктәрендә, Ҡала мәҙәниәт һарайында берҙәм рәсәйлеләр активы, ҡаланың почетлы граждандары, ветерандар, республика баш ҡалаһының йәмәғәтселек вәкилдәре менән осрашты.
Рөстәм Хәмитов һайлау алды осорон анализланы, алдағы һайлауҙарҙың һуңғы ун йыл эсендә иң ауыры булыуын һыҙыҡ өҫтөнә алды. Бөгөн «Берҙәм Рәсәй» партияһына һәм ил етәкселәренә тыйылған саралар ҡулланып, һөжүм итәләр, тип билдәләне республика башлығы. «Берҙәм Рәсәй» үҙенең хаҡлығын һәм көсөн иҫбат итергә тейеш. Рөстәм Хәмитов илдәге ун йыл элек булған хәлде бөгөнгө көн менән сағыштырып, ыңғай үҙгәрештәрҙе билдәләне.
Өфө өлгөһөндә Башҡортостан Президенты һуңғы бер йыл эсендә генә булған ыңғай үҙгәрештәрҙе күрһәтте. Быйыл Өфөлә ун балалар баҡсаһы сафҡа индерелә, был 1,5 меңдән ашыу урын. Юл хәрәкәтен көйләү мәсьәләһе хәл ителә, урамдар киңәйтелә. Торлаҡ төҙөү мәсьәләләре лә башҡаса хәл ителә. Быйыл баш ҡалала индустриаль ысул менән һалынған яҡынса 400 мең квадрат метр торлаҡ сафҡа индереләсәк. Өфө табиптары һәм уҡытыусылары үҙ хеҙмәтенә ярашлы эш хаҡы ала башланы. Быйыл ҡалала 660 ихатаға ремонт эшләнде – быға 600 миллион һум самаһы аҡса йүнәлтелде. Бөгөн Өфө Рәсәй Федерацияһында эш хаҡы кимәле, шулай уҡ төҙөкләндереү, инвалидтар өсөн ҡаршылыҡһыҙ мөхит булдырыу буйынса лидерҙар иҫәбендә, Рәсәйҙең иң матур ҡалаларының береһе булып тора.
Шулай уҡ төбәк башлығы быйыл дөйөм Рәсәй кимәлендәге саралар үткәрелеүе хаҡында һөйләне.
Тәү сиратта хәл ителергә тейеш мәсьәләләр араһынан Рөстәм Хәмитов эш хаҡын күтәреү, транспорт мәсьәләһен хәл итеү, яңы эш урындарын булдырыуҙы атап әйтте.
Республика Президенты 2021 йылда Бөтә донъя ҡышҡы уйындарына әҙерлек тураһында һөйләне, сарала һигеҙ меңгә тиклем кеше ҡатнашасаҡ.
— Бындай ярыштарҙы ҡабул итеү һәм үткәреү буйынса ҙур эштәр башҡараһы бар, — тип билдәләне төбәк башлығы.
Рөстәм Хәмитов, республикала ҙур ҡаҙаныштарға өлгәшелде, әммә хәл итәһе мәсьәләләр ҙә етерлек, тип билдәләне.
— Бындай мәсьәләләр күп, улар 15-20 йылға ла етерлек, — тине Президент. – Киләсәк быуын да яңы талаптар ҡуясаҡ, сөнки йәшәү сифаты яҡшыра. Әммә алға китеш булһын өсөн йәмғиәтте нығытыу, берләштереү фарыз.


text:
Өфө медиктары Ҡазанда Бөтә Рәсәй цитологтар съезында ҡатнашасаҡ
19 — 21 ноябрҙә Ҡазанда IX Бөтә Рәсәй клиник цитологтар съезы үтәсәк, тип хәбәр итә «Татар-информ» мәғлүмәт агентлығы.
Съезд эшендә 120-150 кешенең ҡатнашыуы көтөлә. Медиктар клиник цитологияла традицион һәм заманса тикшереү алымдарын ҡулланыу буйынса фекер алышасаҡ.
19 ноябрҙә съезда ҡатнашыусылар Цитологтар ассоциацияһының Үҙәк башҡарма советы президенты һәм ағзаларының отчеттарын, «Новости клинической цитологии России» журналы редколлегияһының отчетын тыңлаясаҡ. Шулай уҡ был көндө ассоциация президенты һәм етәкселек органдары һайланасаҡ.
Съездың киләһе ике көнө, 20 һәм 21 ноябрь, Мәскәүҙән, Санкт-Петербургтан, Ҡазандан, Өфө, Һамар, Һарытауҙан, Рәсәйҙең башҡа ҡалаларынан килгән билдәле морфологтарҙың докладтарына һәм лекцияларына арналасаҡ. Йәнә медицина ҡорамалдары күргәҙмәһе лә планлаштырыла.
Белешмә өсөн. Цитология – күҙәнәктәр төҙөлөшөн, уларҙың химик составын, үҫешен һәм функцияларын өйрәнеүсе фән. Цитологик тикшеренеүҙәр айырым күҙәнәктәрҙе баһалау ярҙамында ауырыуҙарҙы диагностикалау мөмкинлеге бирә. Бындай тикшеренеүҙәр профилактик диспансеризациялау ваҡытында башланғыс стадиялағы рак үҙгәрештәрен асыҡларға һәм ошоноң арҡаһында был ауыр сиргә ҡаршы көрәш мәсьәләһен ҡәтғи хәл итергә мөмкинлек бирә.


text:
Баш ҡалала «Махсус техника» һәм «Юл төҙөлөшө» махсуслаштырылған күргәҙмәләре асылды
Кисә Өфөлә тәүге көҙгө күргәҙмәләр асылды. Улар – Башҡортостан Респуликаһының Транспорт һәм юл хужалығы буйынса дәүләт комитеты патронаты аҫтында үткәрелгән «Махсус техника» һәм «Юл төҙөлөшө» махсуслаштырылған күргәҙмәләре.
Саралар Башҡортостандың Сауҙа-сәнәғәт палатаһы ярҙамында үткәрелә, уларҙы ойоштороусылар – Башҡортостан күргәҙмә компанияһы.
Экспозицияла ҡатнашыусылар араһында – Рәсәйҙең 8 төбәгенән 43 компания. Өфөнән «ТД Подшипникмаш», «Лонмади», «Ферронордик Машины», «Погрузчик-сервис», «УралИмпорт-Сервис» һәм башҡа предприятиелар ҡатнаша.
Техника етештереүселәрҙе һәм һатыусыларҙы, төҙөлөш ойошмалары вәкилдәрен бер майҙансыҡта йыйыу, белгестәрҙе илдең һәм сит илдең иң яҡшы махсус техникалары менән таныштырыу, эшлекле аралашыу, һөҙөмтәле хеҙмәттәшлек һәм тәжрибә уртаҡлашыу өсөн уңайлы шарттар булдырыу әлеге сараларҙың төп маҡсаты булып тора.
Билдәләп үтергә кәрәк, «Махсус техника» һәм «Юл төҙөлөшө» күргәҙмәләре – төбәктә үткәрелгән был йүнәлештәге берҙән-бер махсуслаштырылған күргәҙмәләр.
Программа сиктәрендә күргәҙмәләр асылған көндә «Юл төҙөлөшө проблемалары һәм перспективалары» конференцияһы эшен башланы. Уны ойоштороусылар булып республиканың Транспорт һәм юл хужалығы буйынса дәүләт комитеты, Өфө дәүләт нефть техник университеты сығыш яһай.
Башҡортостан күргәҙмә компанияһынан хәбәр итеүҙәренсә, саралар сиктәрендә «Күтәреү ҡоролмаларының хәүефһеҙлеген тәьмин итеү мәсьәләләре» исемле түңәрәк өҫтәл дә ойоштороласаҡ. Уны «Башҡортостан эксперттар ассоциацияһы» үҙен үҙе көйләүсе ойошмаһы ойоштора.
Күргәҙмәләр 16 сентябргә тиклем дауам итәсәк.


text:
Хәйбулла районы аграрийҙары парта артына ултырҙы
Хәйбуллла районында 110-сы һөнәрселек училищеһы базаһында крәҫтиән-фермер хужалыҡтары һәм ауыл хужалығы предприятиелары етәкселәре, ауыл биләмәләре башлыҡтары, ветеринар станция белгестәре өсөн өҫтәмә һөнәри белем биреү курстары башланды. Курстар Башҡорт дәүләт аграр университеты һәм район хакимиәте араһында булдырылған хеҙмәттәшлек сиктәрендә ойошторолған, тип хәбәр иттеләр «Башинформ» агентлығына Хәйбулла районының мәғлүмәт-аналитика бүлегенән.
Ике аҙна дауамында БДАУ-ның өҫтәмә һөнәри белем биреү үҙәге хеҙмәткәрҙәре «Көрсөк шарттарында эшләгән предприятиеларҙың проблемалары» һәм «Иҡтисади көрсөк шарттарында фермер хужалыҡтарын ойоштороу һәм уларҙың эшмәкәрлеге» программалары буйынса лекциялар уҡыясаҡ һәм практик дәрестәр үткәрәсәк.


text:
Төбәктең хеҙмәт һәм халыҡты социаль яҡлау министры Бүздәк районында граждандарҙы ҡабул итәсәк
Бүздәк районында 13 сентябрҙә Башҡортостандың хеҙмәт һәм халыҡты социаль яҡлау министры Ленара Иванова граждандарҙы ҡабул итәсәк.
БР Хеҙмәт һәм халыҡты социаль яҡлау министрлығынан хәбәр итеүҙәренсә, осрашыуҙа балалы ғаиләләргә һәм аҙ тәьмин ителгән граждандарға социаль ярҙам күрһәтеү, инвалидтарҙы техник реабилитациялау саралары менән тәьмин итеү мәсьәләләре, халыҡ мәшғүллеге һәм хеҙмәт мөнәсәбәттәре тикшереләсәк.
Бер юлы граждандарҙы Башҡортостанда Кеше хоҡуҡтары буйынса вәкил Рим Ҡәйүмов ҡабул итәсәк.
Граждандарҙы күсмә ҡабул итеү Бүздәк ауылы, Ленин урамы, 4 адресы буйынса район хакимиәте бинаһында үтәсәк.
Башлана – 11.00 сәғәттә.
Алдан яҙылыу өсөн телефон: (34773) 3-04-04.


text:
Өфөнөң 1-се балалар-үҫмерҙәр спорт мәктәбе өй туйланыФото: Олег Яровиков
Өфөнөң 1-се балалар-үҫмерҙәр спорт мәктәбе өй туйланы
Өфөнөң 1-се балалар-үҫмерҙәр спорт мәктәбе өй туйланыФото: Олег Яровиков
Кисә, 25 ғинуарҙа, 2006 — 2015 йылдарға иҫәпләнгән Рәсәй Федерацияһында физик культураны һәм спортты үҫтереү Федераль маҡсатлы программаһын тормошҡа ашырыу сиктәрендә Өфөлә яңы физкультура-спорт комплексы асылды.
Комплексты асыу тантанаһында Башҡортостан Президенты Мортаза Рәхимов, БР Дәүләт Йыйылышы – Ҡоролтай рәйесе Константин Толкачев, Йәштәр сәйәсәте, спорт һәм туризм министры Александр Никерин, Төҙөлөш, архитектура һәм транспорт министры Рауил Ибәтуллин, Өфө мэры Павел Качкаев ҡатнашты.
31-се урта дөйөм белем биреү мәктәбе территорияһында урынлашҡан 1300 квадрат метрҙан ашыу майҙанлы был комплекс быйылғы йылда файҙаланыуға тапшырылған тәүге заманса спорт ҡоролмаһы иҫәпләнә. Уҙған йылда иһә «2006 — 2015 йылдарға Рәсәй Федерацияһында физик культураны һәм спортты үҫтереү» Федераль маҡсатлы программаһын тормошҡа ашырыу сиктәрендә ошондай туғыҙ объект файҙаланыуға тапшырылған.
Октябрь районы хакимиәте башлығы Владимир Дмитрюк әйтеүенсә, бында олимпия резервының 1-се балалар-үҫмерҙәр спорт мәктәбе тәрбиәләнеүселәре шөғөлләнәсәк. 1971 йылда барлыҡҡа килһә лә, уның әлегә тиклем спорт базаһы булмаған. Балалар күп ваҡыт Спорт һарайында шөғөлләнгән. Хәҙер иһә көндән-көн яңы бейеклектәр яуларға, көслөрәк, етеҙерәк һәм бейегерәк булыр өсөн бар шарттар ҙа булдырылған.
Ике ҡатлы спорткомплекста күп функциялы спорт һәм тренажерҙар залы, тренерҙар, снаряд, ял итеү, медицина ярҙамы бүлмәләре, кейенеп-сисенеү урындары, саунаһы менән хәл алыу үҙәге, төрлө административ биналар бар.
Әйтергә кәрәк, шорт-тректа сығыш яһаусы был мәктәп тәрбиәләнеүселәре Европа чемпионаттарында, донъя Кубогы этаптарында әллә күпме тапҡыр еңеүсе һәм призер булған. Миҫал өсөн, 2006 йылда Туринда Ҡышҡы Олимпия уйындарында 1-се спорт мәктәбе тәрбиәләнеүсеһе Вячеслав Кургинян Рәсәй данын яҡланы. 2010 йылда Ванкуверҙа үтәсәк ХХI Ҡышҡы Олимпия уйындарында ошо спорт мәктәбе уҡыусылары Семен Елистратов менән Руслан Захаров илебеҙ исеменән сығыш яһаясаҡ.
Объект төҙөлөшөнә 38 миллион һум сарыф ителгән, шуның 28 миллионы – республика ҡаҙнаһынан. Республика капиталь төҙөлөш идаралығы хеҙмәткәрҙәре, “Урал үҙәк”, “”Производство-механизацияланған колонна” яуаплылығы сикләнгән йәмғиәттәре ҡоролманы ҡыҫҡа ваҡыт эсендә — алты айҙа сафҡа индергән.
2010 йылда Башҡортостанда үрҙә әйтелгән программа нигеҙендә “Өфө-Арена”ның икенсе сиратын, Сибайҙа боҙ һырғалағын төҙөү ҡаралған, шулай уҡ Стәрлетамаҡтағы боҙ һарайы төҙөлөшөн металл конструкциялар менән тәьмин итеү планлаштырыла.


text:
Баш ҡалала «Ветеран менән селфи» акцияһы башланды
ӨФӨ, 2015 йыл, 6 февраль. /«Башинформ» мәғлүмәт агентлығы, Екатерина Соколова/.
Өфөлә «Ветеран менән селфи» акцияһы башланды. Ул Башҡортостан Дәүләт Йыйылышы — Ҡоролтай һәм республиканың Йәштәр йәмәғәт палатаһы булышлығында «Быуындар йөрәгендә — хәтер һәм ғорурлыҡ» федераль проектын ғәмәлгә ашырыу сиктәрендә уҙғарыла.
1 июнгә тиклем һәр кем ветеран менән төшкән фотоһүрәтен Instagram, Facebook һәм «Бәйләнештә» социаль селтәрҙәрендә урынлаштыра ала. Фотоһүрәттәрҙе #мойветеран билдәһе менән ҡуйырға кәрәк. Бөйөк Ватан һуғышында ҡатнашыусы йәки тыл эшсәненең исем-фамилияһы, йәше, фотоға төшкән урыны хаҡында мәғлүмәттәр биреү мотлаҡ. Бынан тыш, ветеран тормошонан ҡыҙыҡлы ваҡиғаларҙы, йәштәргә теләктәрен бәйән итеү зарур.
— Бөйөк Ватан һуғышы тарихын унда ҡатнашыусыларҙан ишетеү бик мөһим, — тип билдәләне «Ветеран менән селфи» акцияһы авторы, БР Дәүләт Йыйылышы ҡарамағындағы Йәштәр йәмәғәт палатаһы ағзаһы Айгөл Теләшева. — Беҙҙең акция һуғышты үткән кешеләр менән аралашырға мөмкинлек бирәсәк. Был ветерандар өсөн дә бик мөһим, сөнки уларға ярҙам һәм иғтибар етешмәй.
Проект авторы фекеренсә, белем биреү учреждениеларындағы лекциялар һәм йәштәрҙе ил тарихын өйрәнеүгә йәлеп итеүҙең башҡа юлдары етерлек һөҙөмтә бирмәй, шуға күрә заманса алымдарҙы ҡулланырға кәрәк. Ошондай патриотик акциялар үткәреү арҡаһында һуғыш йылдары тарихы күп быуындарҙың хәтерендә ҡаласаҡ, тип ышана акцияны ойоштороусылар.


text:
Башҡортостанда Үҫеш корпорацияһы ойошторола
Башҡортостан Президенты Рөстәм Хәмитов йыл аҙағына тиклем «Башҡортостан Республикаһы үҫеш корпорацияһы» асыҡ акционерҙар йәмғиәте ойошторорға ҡушты. Компания төбәккә инвестициялар йәлеп итеү, өҫтөнлөклө инвестиция проекттарын күҙәтеү һәм инвесторҙар өсөн административ ҡаршылыҡтарҙы бөтөрөү менән шөғөлләнәсәк.
Корпорация бурыстарына шулай уҡ шәхси-дәүләт партнерлығын юлға һалыу буйынса функцияларҙы тормошҡа ашырыу, индустриаль парктар һәм технопарктар эшен яраштырыу инә. Республика компанияһы төбәк Хөкүмәте тарафынан өҫтөнлөклө тип танылған һәр инвестиция проектын тормошҡа ашырыу һөҙөмтәләрен дә күҙәтеп барасаҡ, тип планлаштырыла, тип хәбәр итә республика башлығы матбуғат хеҙмәте.


text:
Фото:
Сибайҙа йәштәр сәйәсәте, спорт һәм туризм өлкәһендәге мәсьәләләр тикшереләсәк
Фото:
13 — 14 майҙа Сибай ҡалаһында Башҡортостан Республикаһы Йәштәр сәйәсәте, спорт һәм туризм министрлығы коллегияһының күсмә ултырышы үтәсәк. Министрлыҡтың матбуғат хеҙмәтенән хәбәр итеүҙәренсә, ултырышта күп мәсьәләләр ҡараласаҡ.
Улар араһында — туризм өлкәһендә өҫтөнлөклө бурыстар, яраҡлы физик культураны һәм спорт-масса эшен үҫтереү буйынса саралар, республика ҡалаларында һәм райондарында спорттың төп төрҙәрен ойоштороу, спорт резервын әҙерләү, йәштәр волонтер хәрәкәтен үҫтереү, 2010 йылда балаларҙың, үҫмерҙәрҙең һәм йәштәрҙең йәйге ялын һәм сәләмәтләндереүҙе ойоштороу буйынса өҫтөнлөклө бурыстар, торлаҡ шарттарын яҡшыртыуға мохтаж булған йәш ғаиләләргә ярҙам.
Сара сиктәрендә йәштәр сәйәсәте, физик культура, спорт һәм туризм өлкәһендә иң яҡшы белгестәрҙе хөрмәтләү, шулай уҡ республика конкурстарына йомғаҡ яһау үткәреләсәк.
14 майҙа йәштәр эштәре буйынса органдар етәкселәре һәм Башҡортостан Республикаһы муниципаль берәмектәре хакимиәттәренең физик культура, спорт һәм туризм буйынса комитеттары рәйестәре менән республика семинар-кәңәшмәһе үтәсәк.


text:
Өфө мәктәптәре уҡыусыларҙы йөрөтөү өсөн 14 яңы автобус алдыФото: Олег Яровиков
Өфө мәктәптәре уҡыусыларҙы йөрөтөү өсөн 14 яңы автобус алды
Өфө мәктәптәре уҡыусыларҙы йөрөтөү өсөн 14 яңы автобус алдыФото: Олег Яровиков
Өфөлә мәктәп директорҙарына 14 автобустан асҡыстар тапшырыу тантанаһы үтте. БР Мәғариф министрлығы менән бүленгән транспорт балаларҙы Өфөгә яҡын урынлашҡан ауылдарҙан баш ҡала мәктәптәренә йөрөтөү өсөн тәғәйенләнгән. Көн һайын уларҙа 400-ҙән ашыу бала йөрөйәсәк.
Мәғариф министры Әлфис Ғаязов билдәләүенсә, техника «Мәғариф» милли проекты ярҙамында һатып алынған.
— Былтыр дөйөм белем биреү системаһын яңыртыу программаһы буйынса республика 2 миллиард 133 миллион һум аҡса алды. Был средстволарҙың күпселек өлөшө белем биреү селтәренең инфраструктураһын яҡшыртыуға йүнәлтелде, шул иҫәптән мәктәп автобустары һатып алыуға байтаҡ аҡса бүленде, — тип билдәләне министр.
Уның һүҙҙәренсә, белем биреү системаһын яңыртыу программаһы быйыл да дауам ителәсәк. Яҡынса 1 миллиард 600 миллион һум күләмендә финанслау көтөлә. Был средстволарҙың бер өлөшө йәнә транспорт һатып алыуға йүнәлтеләсәк, тип ышандырҙы Әлфис Ғаязов.
Мәктәптәргә тапшырылған автобустар балалар именлеген тәьмин итеү өсөн барлыҡ талаптарға ярашлы йыһазландырылған. Өфө ҡалаһы Совет районының 7-се мәктәбенә тапшырылған «ГАЗель» микроавтобусы инвалид балаларҙы йөрөтөү өсөн тәғәйенләнгән.
— Өфө 720 квадрат километр майҙанды биләй, был территорияла алыҫ урынлашҡан 24 ауыл бар. Шуға күрә, әлбиттә, балаларҙы белем биреү учреждениеларына йөрөтөү генә түгел, ә уларҙы экскурсиялар, олимпиадалар, спорт ярыштары һәм театрҙарға алып барыу мәсьәләһе лә килеп тыуа, — тине Өфө хакимиәте башлығы Ирек Ялалов. Уның һүҙҙәренсә, транспортҡа эйә булыу был мәсьәләне хәл итергә ярҙам итәсәк.
Яңы автобустар Дим районының 101-се һәм 102-се мәктәптәренә, Калинин районының 105-се гимназияһына, Киров районының 14-се һәм 34-се мәктәптәренә, Октябрь районының 147-се мәктәбенә, Орджоникидзе районының 61-се һәм 125-се мәктәптәренә һәм Совет районының 7-се мәктәбенә тапшырылды.


text:
Өфөгә РФ Үҙәк банкы Рәйесе Эльвира Нәбиуллина килдеФото: Олег Яровиков
Өфөгә РФ Үҙәк банкы Рәйесе Эльвира Нәбиуллина килде
Өфөгә РФ Үҙәк банкы Рәйесе Эльвира Нәбиуллина килдеФото: Олег Яровиков
23 октябрҙә Башҡортостанға РФ Үҙәк банкы Рөйесе Эльвира Нәбиуллина етәкселегендә Рәсәй Федерацияһы Үҙәк банкының рәсми делегацияһы һәм Беларусь Республикаһы Милли банкы идараһы Рәйесе Надежда Ермакова етәкселегендә Беларусь Республикаһы Милли банкы делегацияһы килде. Халыҡ-ара «Өфө» аэропортында уларҙы Башҡортостан Президенты Рөстәм Хәмитов ҡаршы алды, тип хәбәр иттеләр төбәк башлығы матбуғат хеҙмәтенән.
24 октябрҙә Эльвира Нәбиуллина менән Надежда Ермакова Өфөлә Рәсәй Федерацияһы Үҙәк банкы менән Беларусь Республикаһы Милли банкының Банкылар-ара валюта советының утыҙ туғыҙынсы ултырышын үткәрәсәк.


text:
«Европа»лағы янғын сәбәптәрен тикшереү буйынса комиссия төҙөлдө
Башҡортостанда «Европа» сауҙа үҙәгендә янғын сығыу сәбәптәрен тикшереү менән шөғөлләнәсәк махсус хөкүмәт комиссияһы төҙөлдө. Был турала бөгөн БР Хөкүмәте ултырышында республика башлығы Рөстәм Хәмитов хәбәр итте.
— Комиссияның бурысы булып янғын сәбәптәрен өйрәнеү һәм ғәйеплеләрҙе асыҡлау ғына түгел, киләсәктә бында фажиғәләргә юл ҡуймаҫҡа ярҙам итерлек законлы тәҡдимдәр эшкәртеү тора, — тине ул.
Комиссияға республика һәм федераль власть органдары, көс структуралары вәкилдәре инде. Комиссияны БР Хөкүмәте Премьер-министры урынбаҫары Юрий Пустовгаров етәкләй.


text:
Башҡорт теленән кластан тыш сара
Тема: КВН
Маҡсаттар:
- белем биреү – башҡорт теленең грамматикаһын иҫкә төшөрөү;
- үҫтереүсе – төрлө ҡыҙыҡлы күнегеүҙәр эшләтеү;
- тәрбиәүи – дуҫлыҡ тойғоһо, берҙәм булыу сифаттарын тәрбиәләү.
Дәрес төрө: ҡабатлау ( уйын формаһында).
Йыһазландырыу: “Ҡыҙыҡлы грамматика” китабы,Псәнчин В.Ш.,дидактик материалдар китабы.
Дәрес барышы.
Бөгөн беҙ һеҙҙең менән КВН үткәреп алабыҙ. Хәҙер бөтә класс ике командаға бүленә. Үҙегеҙҙең төркөмдәрегеҙгә бер капитан һайлағыҙ һәм командаға исем уйлағыҙ.
- Командалар менән танышып үтәйек.
Беренсе эш. Был беҙҙең тапҡырлыҡ, тиҙ уйлау һәләтен тикшерер өсөн бик уңайлы. “Малайҙың исеме нисек”, тип атала. Ике команда ла тыңлай. Ҡайһы команда тиҙерәк яуап ҡайтара.
Биш дуҫ урамда таныш булмаған бер малайҙы осрата. “Исемең нисек?”- тип һорай унан. Яуап урынына ул: “Ә һеҙҙең исемегеҙ нисек?- тип һорай. Малайҙар үҙҙәренең исемдәрен әйтәләр: Илһам, Ринат, Фәнил, Булат, Хәлил. Таныш булмаған малай бер аҙ уйлап торғас, былай ти: “Минең исемем дә биш хәрефтән тора. Уның беренсеһе хәрефе һеҙҙең исемдең берәүһенең беренсе хәрефенә, икенсеһе - икенсе исемдең икенсе хәрефенә, өсөнсөһө – өсөнсө исемдең өсөнсө хәрефенә,дүртенсеһе – дүртенсе исемдең дүртенсе, бишенсеһе – бишенсе исемдең һуңғы хәрефенә тап килә,”-тип яуап биргән.
Малайҙың исеме нисек?
( Билал: Булат, Ринат,Хәлил, Илһам, Фәнил).
Икенсе эш. “Ҡара “ һүҙенә ялғауҙар ҡушып, яңы һүҙҙәр яһағыҙ.
Ҡайһы команда күберәк һүҙ яҙа,шулар был уйында еңеүсе.
(ҡара-ҡаралыҡ-ҡарағусҡыл-ҡараһыу һ.б.)
Өсөнсө эш. Был уйында һәр команданан берәр кеше сыға. Икегеҙ ҙә бер үк һорауға яуап бирәһегеҙ, тик кем беренсе булып ҡулын күтәрә. Шул беренсе яуап бирә. Яуабы дөрөҫ булмаһа, икенсе команданан һорайбыҙ.
- Ялғау ҙа була алған ниндәй исемдәр беләһегеҙ.(ай, ау, ек, ем, еп, ер, кер, ҡаҡ, ҡор, он, өн, таш һ.б.белем, иген һ.б.)
- Һулдан уңға ла,уңдан һулға ла бер үк төрлө уҡыла торған ниндәй исемдәр беләһегеҙ? (көсөк,кейек,ҡалаҡ)
- Ике бер үк ижектән торған ниндәй таш, сәскә һәм ҡош исеме беләһегеҙ? (мәрмәр, ләлә, гага).
- Бабаай һүҙенең тәүге хәрефтәрен берәмләп ала барыу юлы менән тағы ниндәй һүҙҙәр яһап була
- Атай һүҙенең тәүге хәрефтәрен берәмләп ала барыу юлы менән тағы ниндәй исемдәр яһарға мөмкин
- Аласаҡ,,байтал,һаҙаҡ, ялағай һүҙҙәренән тағы ниндәй дүртәр һүҙ яһарға мөмкин
- Ҡурай,ҡалыу һүҙҙәренән тағы ниндәй өсәр һүҙ яһап була
- Ҙур хәреф менән яҙылған арпа, буй, быуа, виктория, ҡалҡан, ҡыҙыл,оран,сал, тайга, турғай, төйлөгән?һүҙҙәре нимәләрҙе аңлата? ( Арпа-Арэкс йылғаһы ҡушылдығы, Буй-Вятка һәм Кама йылғалары ҡушылдыҡтары, Кострома өлкәһендәге ҡала, Быуа-Башҡортостандағы йылға, Виктория – Африкалағы күл, Ҡалҡан-Башҡортостандағы күл,Ҡыҙыл – Әбйәлил райондағы йылға, Оран-Алжирҙағы ҡала, Сал-Дон ҡушылдығы,Тайга-Кемерово өлкәһендәге ҡала, Турғай-Ҡаҙағстандағы йылға, Төйөлгән-Ырымбур өлкәһендәге поселок, Шафран-Башҡортостандағы тимер юл станцияһы).
- Вена,Дүшәмбе,Мәскәү, Панама исемдәрен бәләкәй хәреф менән яҙғанда,улар нимә аңлатыр?
- Башҡортостандағы райондарҙың береһе ашлыҡ,икенсеһе ҡош исемен йөрөтә. Былар ниндәй исемдәр? Тәүге һәм һуңғы осраҡтарҙа улар нисек яҙыла?
Афариндар!
Артабанғы эш. Һан темаһын нисегерәк үҙләштерҙегеҙ икән? Ике һорау бирәм,ҡайһы команда тиҙерәк дөрөҫ яуап ҡайтара.
- Ике әсә ҡыҙы менән, өләсәһе ейәнсәре менән һыуға барған (көйәнтәләп). Бөтәһе нисә биҙрә һыу килгән? (6биҙрә).
- Осоп килгән, ти,бер нисә ҡарға, һәм ҡунған, ти, улар талға. Берәмләп ултырһалар, талһыҙ ҡала, ти, бер ҡарға, икешәрләп ултырһалар,ҡарғаһыҙ ҡала,ти,бер тал. Әйтегеҙ әле,нисә ҡарға һәм нисә тал булған ? (4ҡарға һәм 3 тал).
Киләһе эш. Составында сифат ҡылымдар булған мәҡәл,әйтемдәр яҙығыҙ.ҡайһы команда күберәк яҙа, шулар еңеүсе (эшләгән-тешләгән. Тырышҡан табыр,ташҡа ҡаҙаҡ ҡағыр һ.б.)
Һәм һуңғы эш. Ике командаға ла чайнворд бирелә.Түбәндәге һүҙҙәргә антонимдар табығыҙ. Ҡайһы команда беренсе һәм дөрөҫ итеп эшләй,шулай уҡ,ошо уйында еңеүсе буласаҡ.
1.Шәп.2.Хаҡ.3.Тура.4.Ҡуйы.5.Шатлыҡ.6.Ялған.7.Һөйөү.8.Ҡыйыш.9.Ҡыйын.10.Иреү.11.Һулда.12.Алйот.13.Кире (тиҫкәре).14.Ҡыш.15.Ҡышын.16.Йыуан.17.Төҙ.
18.Ауырлыҡ.19.Төньяҡ.20.Еүеш.21.Кесе.22.Тиҙ.23.Аҡ.24.Аҡыллы.25.Бысраҡ.
(1.Аҡрын. 2.Нахаҡ. 3.Ҡыйыш. 4.Шыйыҡ. 5.Ҡайғы. 6.Ысын. 7.Нәфрәт. 8.Тура. 9.Анһат. 10.Туңыу. 11.Уңда. 12.Аҡыллы. 13.Ыңғай. 14.Йәй. 15.Йәйен. 16.Нәҙек. 17.Кәкре. 18.Еңеллек. 19.Көньяҡ. 20.Ҡоро. 21.Оло. 22.Оҙон. 23.Ҡара. 24.Алйот. 25.Таҙа).
Ике команданың яуаптарын ҡарап сығып, еңеүселәрҙе билдәләргә.
- Рәхмәт барығыҙға ла! Артабан да башҡорт телен ҡыҙыҡһынып уҡығыҙ!
- Бөгөнгө КВН тамам. Һаубулығыҙ!


text:
2012 йылда Өфө ихаталарын ремонтлауға 500 млн һум бүленгән
Полмиллиарда рублей выделено Уфе на благоустройство дворов в 2012 году.
Бөгөн «Ижтимағи электрон гәзит» сайтындағы онлайн-коференция барышында Өфө хакимиәте башлығы Ирек Ялалов әйтеүенсә, әле ҡалала биш меңләгән ихата биләмәһе иҫәпләнә.
— Республика ярҙамында беҙ әле «500 ихата» программаһын тормошҡа ашырабыҙ. 2011 йылда 500-гә яҡын ихата ремонтланһа, быйыл да шул сама төҙөкләндереләсәк. Эштәрҙе бындай темптар менән алып барһаҡ, беҙгә тағы туғыҙ йыл кәрәк буласаҡ. Шуға ла был программаны алдағы биш-алты йылда үтәп сығыр өсөн әле средстволар, шул иҫәптән займға аҡса алыу мөмкинлеге эҙләйбеҙ.
Ирек Ялалов билдәләүенсә, һуңғы 15-20 йылда ихата биләмәһенә йүнәлтелгән аҡса Өфөлә 50 млн һумдан ашмаған. 2012 йылда был сумма ныҡ артып, ярты миллиардҡа еткән. Ҡала башлығы фекеренсә, «Өфө өсөн был ғүмерҙә булмаған хәл».


text:
Башҡортостанда «Үҙем йырлайым, үҙем уйнайым» төбәк-ара конкурсы уҙа Фото: Олег Яровиков
Башҡортостанда «Үҙем йырлайым, үҙем уйнайым» төбәк-ара конкурсы уҙа
Башҡортостанда «Үҙем йырлайым, үҙем уйнайым» төбәк-ара конкурсы уҙа Фото: Олег Яровиков
ӨФӨ, 2016 йыл, 11 май. /«Башинформ» мәғлүмәт агентлығы, Әлим Фәйезов/.
Төбәктә Башҡортостандың һәм Татарстандың халыҡ артисы Фән Вәлиәхмәтовтың ижадына арналған «Үҙем йырлайым, үҙем уйнайым» төбәк-ара конкурсы ойошторола. Сара 14 майҙа Туймазы ҡалаһында уҙа. Бәйгенең төп маҡсаты — татар музыка сәнғәтенең традицион уйын ҡоралдарын, тәү сиратта тальянды пропагандалау, халыҡ ижадын үҫтереү һәм яңы һәләттәр асыу.
Ойоштороусылары — «Рамаҙан» төрки милли-мәғрифәтселек үҙәге, Башҡортостандың Халыҡтар дуҫлығы йорто, Туймазы районы хакимиәте, Туймазы татар дәүләт драма театры.
Конкурста Башҡортостандан, Татарстандан, Һамар өлкәһенән һәм Мәскәүҙән 55 йәшкәсә 32 үҙешмәкәр артист ҡатнаша. Һәр ҡатнашыусы татар халыҡ йырын һәм татар композиторы әҫәрен тальянда йәки ике рәтле гармунда уйнап башҡарырға тейеш.
Туймазы районы хакимиәтендә хәбәр итеүҙәренсә, конкурстың ойоштороу комитетын композитор, Башҡортостандың атҡаҙанған мәҙәниәт эшмәкәре, «Рамаҙан» төрки милли-мәғрифәтселек үҙәге идараһы ағзаһы Фәнир Ғәлимов етәкләй. Жюри рәйесе — Башҡортостандың һәм Татарстандың халыҡ артисы Фән Вәлиәхмәтов. Жюри составына танылған йырсылар һәм композиторҙар Фәдис Ғәниев, Марат Шәрипов, Кирам Сатиев, Зифа Нагаева, Мәғәриф Әхмәҙиев, Илгиз Закиров ингән.


text:
14 декабрҙә Өфөлә «Ижадҡа баҫҡыстар» хәйриә концерты үтәсәк
«Рәсәй балалар фонды» Дөйөм Рәсәй йәмәғәт хәйриә фондының Башҡортостан республика бүлексәһе «Инвалид балалар» программаһы сиктәрендә 14 декабрҙә Өфөнөң «УЗЭМИК» асыҡ акционерҙар йәмғиәте мәҙәниәт һарайында мөмкинлеге сикләнгән балаларҙың «Ижадҡа баҫҡыстар» хәйриә концертын үткәрә.
Хәйриә акцияһында теләге булғандарҙың барыһы ла үҙҙәренә уңайлы формала ҡатнаша ала: билет һатып алырға, концертта ҡатнашыусыларға йәки мәктәпкә бүләктәр алырға, һәләтле инвалид балаларға ярҙамға хәйриә иғәнәһе индерергә мөмкин. БР Балалар фонды менән бәйләнеш өсөн телефондар: 272-23-68, 272-23-48.


text:
Баш ҡалала информатика уҡытыусылары өсөн йәйге мәктәп асылды
Өфө дәүләт авиация техник университетында информатика уҡытыусылары өсөн йәйге мәктәп асылды. Уның эшендә Өфө, Яңауыл ҡалалары, Нуриман, Благовещен, Мәсетле һәм башҡа райондарҙың уҡыу йорттары вәкилдәре ҡатнаша.
Юғары уҡыу йортоноң матбуғат үҙәгенән хәбәр итеүҙәренсә, программала уҡытыусы-эксперттар, БР Мәғариф министрлығы вәкилдәре, университеттың алдынғы ғалимдарының лекциялары ҡаралған. Шулай итеп, Өфө дәүләт авиация техник университетының уҡытыу-методика эше буйынса проректоры, кафедра мөдире Рафаил Ғәзизов фән һәм мәғариф өлкәләрендә компьютер технологиялары тураһындағы доклад менән сығыш яһаясаҡ. Университеттың мәғариф өлкәһендә инновацион технологиялар бүлеге начальнигы Ришат Ғабдулхаҡов Башҡортостанда дистанцион белем биреү системаһын ойоштороу өсөн махсус технологиялар ҡулланыу мөмкинлектәре тураһында һөйләйәсәк.
Йәйге мәктәп 28 июнгә тиклем эшләйәсәк.


text:
Фото:
БР Президенты Япония делегацияһы менән хеҙмәттәшлек йүнәлештәрен тикшерҙе
Фото:
16 июндә Башҡортостан Президенты Японияның рәсми делегацияһы вәкилдәре менән Башҡортостан һәм Япония араһындағы хеҙмәттәшлектең стратегик йүнәлештәрен тикшерҙе. Рөстәм Хәмитов яңы партнерҙар ҡатнаша алырлыҡ өлкәләрҙе билдәләне.
Тәү сиратта, был химия сәнәғәтенә һәм ауыл хужалығына иҫәп тотоп машиналар һәм станоктар эшләү. Химия производствоһында ла ҡыҙыҡлы проекттарҙы ғәмәлгә ашырырға мөмкин, сөнки тап ошо өлкәлә Башҡортостан Рәсәйҙә алдынғы урында. Берлектәге эшмәкәрлек өсөн өсөнсө йүнәлеш – ауыл хужалығы. Донъялағы экологик яҡтан хәүефһеҙ аҙыҡ-түлеккә булған ихтыяжды һәм республиканың уңдырышлы ерҙәрен иҫәпкә алғанда, был тема тағы ла әһәмиәтлерәк күренә.
Ике яҡҡа ла файҙалы эшмәкәрлектең йәнә бер аспекты – төҙөлөш. Башҡортостан Президенты, республика Япониянан килгән партнерҙарҙың тәжрибәһен үҙләштерергә әҙер, тип һыҙыҡ өҫтөнә алды. Атап әйткәндә, Рөстәм Хәмитов республиканы экологик йәһәттән таҙа заманса төҙөлөш материалдары етештереү һәм алдынғы технологиялар ҡыҙыҡһындырыуын билдәләне.
— Беҙ Башҡортостанда ҙур төҙөлөш компанияһы вәкиллеген аса алабыҙ, — тине Рөстәм Хәмитов, Япония делегацияһы ағзаларына мөрәжәғәт итеп.
Башҡортостан Президенты сауҙа мөнәсәбәттәре менән республиканың донъяның 100 иле менән бәйле булыуы һәм 2010 йыл йомғаҡтары буйынса тауар әйләнеше 10 млрд доллар тәшкил итеүе хаҡында һөйләне.
— Дөйөм тырышлыҡ менән беҙ сауҙа-иҡтисади бәйләнештәрҙе юғарыраҡ кимәлгә күтәрә алабыҙ,— тигән ышанысын белдерҙе Рөстәм Хәмитов. – Бөгөн Япония менән тауар әйләнеше 30 миллион долларҙан артмай.
Республиканың ғорурлығы – тәбиғәт. Уның сәләмәтләндереү факторҙары Башҡортостанда электән уңышлы файҙаланыла. Осрашыуҙа ошо перспективалы йүнәлеш буйынса хеҙмәттәшлекте үҫтереү ҙә тикшерелде.
— Ер тетрәгәндән һуң һауыҡтырыу өсөн Япониянан балаларҙы ҡабул итергә әҙербеҙ, — тип һыҙыҡ өҫтөнә алды Рөстәм Хәмитов. – Япония халҡы иңенә төшкән ауырлыҡтарҙы уйлап борсолабыҙ, һәм һәләкәтле ер тетрәү эҙемтәләрен бөтөрөүҙә ярҙам күрһәтергә әҙербеҙ.
Республика Президенты киләсәктә Башҡортостанда берлектә шифаханалар төҙөү мөмкинлеген дә һыҙыҡ өҫтөнә алды.
Япония делегацияһы башлығы, «ROTOBO» ассоциацияһы президенты Такаси Нисиока составына эре 150 япон предприятиеһы ингән коммерцияға ҡарамаған ойошма исеменән килеүе хаҡында һөйләне. Такаси Нисиока, визит емешле булыр һәм Рәсәй менән Япония араһындағы сауҙа-инвестиция бәйләнештәрен нығытыуҙа аныҡ һөҙөмтәләргә өлгәшербеҙ, тигән ышанысын белдерҙе.
Япония делегацияһы башлығы билдәләүенсә, Мәскәү менән Санкт-Петербург япон эшҡыуарҙарына яҡшы таныш.
— Рәсәйҙә хеҙмәттәшлек өсөн ҙур потенциалы булған башҡа төбәктәр барлығын да аңлайбыҙ, Башҡортостан да шулар иҫәбендә,— тине Такаси Нисиока.
Ул Японияның республикала үҫтерергә теләгән өс йүнәлешен билдәләне.
Хеҙмәттәшлек өсөн төп тема – Рәсәй территорияһында автокомпоненттар етештереү өсөн яҡшы партнерҙар табыу. Йәнә бер мөһим йүнәлеш — электр энергияһын һаҡсыл һәм һөҙөмтәле файҙаланыу. Японияла был өлкә ярайһы ныҡ үҫешкән, һәм улар үҙҙәренең технологияларын нефтехимия производствоһына индерергә әҙер.
Берлектәге проекттар өсөн өсөнсө мөмкинлек – сәнәғәт инфраструктураһын төҙөү һәм әҙерләү. Япония яғы сүп-сар яғыу заводы төҙөлөшө һәм канализация системаларын камиллаштырыу буйынса тәжрибәһе менән уртаҡлашырға әҙер.
Япония делегацияһы башлығы, визит дауамында берлектәге эшмәкәрлек өсөн башҡа йүнәлештәр ҙә билдәләнер әле, тигән ышанысын белдерҙе.
Башҡортостан Президенты билдәләүенсә, республика хеҙмәттәшлек темптарын арттырырға теләй. Октябрҙә Башҡортостандың эшлекле даирәләренең Көнсығыш ҡалаһына визиты планлаштырылған.
— Беҙ мөмкинлектәребеҙҙе тағы бер тапҡыр тикшереп ҡарап, бөгөн билдәләгән йүнәлештәр буйынса инвестицион проекттарҙы әҙерләрбеҙ, — тип һығымта яһаны Рөстәм Хәмитов.


text:
Эрнст Исаев: «Яңы эш башлаған фермерҙарға гранттар бүленәсәк»
— Башҡортостандың яңы эш башлаған фермерҙары эҙмә-эҙлекле ярҙам аласаҡ,— тине Башҡортостан Хөкүмәте вице-премьеры — ауыл хужалығы министры Эрнст Исаев Крәҫтиән (фермер) хужалыҡтары һәм ауыл хужалығы кооперативтары ассоциацияһының республика съезында. — Быйылдан башлап крәҫтиән-фермер хужалыҡтары ойоштороуға гранттар биреү, хужалыҡ ихтыяждарына, инженерлыҡ инфраструктураһына, ерҙе рәсмиләштереүгә бер тапҡыр бирелә торған матди ярҙам күрһәтеү ҡаралған.
Эрнст Исаев билдәләүенсә, ер темаһы оператив хәл итеүҙе талап иткән төп мәсьәләләрҙең береһе булып ҡала. Был республика кимәлендә лә, федераль кимәлдә лә билдәләнә. Бөтә илгә хас булғанса, Башҡортостанда ла ауыл хужалығы тәғәйенләнешендәге ерҙәр тулыһынса файҙаланылмай. Уларҙы сүп үләндәре баҫа. Ташландыҡ, ҡалдау баҫыуҙар ҙа осрай.
— Шул уҡ ваҡытта фермерҙарға ер участкаһы алыу мөмкин түгел тиерлек, — тине вице-премьер. — Былтыр йыл аҙағында Владимир Путиндың ҡушыуы буйынса был проблема әүҙем хәл ителә башлағайны. Ауыл хужалығы тәғәйенләнешендәге ерҙәрҙе рәсмиләштереүҙе субсидиялауға федераль һәм республика бюджеттарынан аҡса бүленде.
Фермерҙар менән осрашыуҙа Эрнст Исаев крәҫтиән хужалыҡтарының аҙ килемле булыуы, етештерелгән продукцияны һатыуға бәйле ҡатмарлыҡтар, кооперацияның насар үҫешкәнлеге кеүек проблемаларҙы ла күтәрҙе. Республиканың аграр ведомствоһы башлығы был мәсьәләләрҙе хәл итеү өсөн республикалағы фермерҙар хәрәкәтен артабан үҫтереү буйынса аныҡ позиция биләргә кәрәклеген һыҙыҡ өҫтөнә алды.
Эрнст Исаев ҡуйылған бурысты ғәмәлгә ашырыу механизмдарын билдәләне. Беренсенән, ауыл хужалығын үҫтереү буйынса дәүләт программаһы сиктәрендә фермерҙарға артабан да ярҙам күрһәтеләсәк. Атап әйткәндә, аграрийҙар ҡыҫҡа ваҡытлы һәм инвестицион кредиттарға субсидиялар, тоҡомло малсылыҡҡа, өйөр йылҡысылығына, элиталы орлоҡсолоҡҡа ярҙам аласаҡ. Уңышты страховкалау дауам ителәсәк. Аграр ведомство ауыл хужалығы техникаһы һәм малсылыҡ инвентары, минераль ашламалар һатып алыуға сығымдарҙы ҡаплаясаҡ, ташламалы хаҡтар менән яғыулыҡ-майлау материалдары бүләсәк.
Эрнст Исаев фермерҙарҙы иҡтисади йәһәттән әһәмиәтле төбәк програмаларында ҡатнашыуға саҡырҙы. Республикала ғаилә фермаларын үҫтереүгә лә иҫәп тоталар. Шуның менән бер рәттән «500 ферма» проектын тормошҡа ашыра башлағандар.
Ауыл хужалығы кооперацияһында, фәнде лә эшкә ҡушып, өр-яңы алымдар индереләсәк.
— Башҡортостанда фермерлыҡ үҙе бер ҙур көстө тәшкил итә, һәм уның агросәнәғәт комплексының ҡеүәтенә әүерелеүе ихтимал, — тип иҫәпләй Эрнст Исаев. — Бөгөн республикала 4,5 меңдән ашыу крәҫтиән-фермер хужалығы, әллә күпме шәхси эшҡыуар бар. 600 мең самаһы шәхси ярҙамсы хужалыҡ иҫәпләнә, уларҙа төбәктәге ауыл хужалығы продукцияһының өстән ике өлөшө етештерелә. Был — ауыл биләмәләренең мөһим үҫеш сығанағы.
Ведомство башлығы республика етәкселегенең фермерҙарҙың проблемаларын бергәләп хәл итергә әҙер булыуын тағы бер раҫланы. Ул төбәк аграрийҙары ике кимәлдәге бюджеттан алған дәүләт ярҙамы күләмен әйтеп ишеттерҙе. Ауыл эшсәндәренең ғәҙел эшләүенең мөһимлеген һыҙыҡ өҫтөнә алды.
— Асыҡлыҡ нигеҙендә генә беҙ агросәнәғәт комплексын, шул иҫәптән фермерлыҡ хәрәкәтен үҫтерәсәкбеҙ, — тип белдерҙе вице-премьер. — Беҙ реаль һандар юлын – ғәҙел һәм дөрөҫлөккә тап килгән һөҙөмтәләрҙе һайланыҡ. Һәм фермерлыҡты милекселәр класы булараҡ формалаштырырға тейешбеҙ.


text:
Бер көндә ШОС һәм БРИКС саммиттарында волонтер булырға 480 кеше теркәлгән
ӨФӨ, 2014 йыл, 4 сентябрь. /«Башинформ» мәғлүмәт агентлығы, Розалия Вәлиева/.
Теркәү башланғандан алып тәүге тәүлектә Өфөлә ШОС һәм БРИКС саммиттарында волонтер булырға 480 кеше заявка биргән. Тип хәбәр ителә «Өфө-2015» ШОС һәм БРИКС офис-төркөмөндә.
2015 йылда Өфөлә уҙасаҡ ШОС һәм БРИКС саммиттарын үткәреүгә һәм әҙерләүгә кәмендә 500 волонтер йәлеп итеү күҙаллана, тип хәбәр итте, шаршамбы көнө «Башинформ» мәғлүмәт агентлығында уҙған, матбуғат конференцияһында «Өфө-2015» ШОС һәм БРИКС офис-төркөмө директоры Руслан Мирсаяпов. Өфөнөң биш юғары уҡыу йорто: Башҡортостан дәүләт хеҙмәте һәм идара итеү академияһы, Башҡорт дәүләт университеты, Башҡорт дәүләт педагогия университеты, Башҡорт дәүләт медицина университеты, Өфө дәүләт иҡтисад һәм сервис академияһы ойоштороусыларҙың уҙаҡташтары булып китте. Операторы – Рәсәй йәштәр союзының төбәк бүлексәһе. 500 волонтерҙы уҡытыуға 2,5 миллион һумлап аҡса талап ителәсәк. Уҡытыу бер нисә этаптан торасаҡ. Дистанцион этабы заявкалар ҡабул итеү менән бер үк ваҡытҡа планлаштырылған. Уның эсенә ШОС һәм БРИКС ойошмаларының барлыҡҡа килеү тарихы һәм уларҙың эш спецификаһы тураһындағы мәғлүмәтте еткереү, ҡатнашыусы илдәрҙең тарихы, мәҙәниәте һәм милли йолалары менән таныштырыу, шулай уҡ волонтерҙарҙы яҡынса баһалау һәм лидерҙарҙы асыҡлауға йүнәлтелгән бер нисә тест инә.
Сентябрҙән алып майға тиклем БР Президенты ҡарамағындағы Башҡортостан дәүләт хеҙмәте һәм идара итеү академияһында «Эшлекле һөйләшеүҙәр һәм ораторлыҡ оҫталығы мәктәбе»ндә эшлекле коммуникациялар оҫталыҡтарын үҫтереү буйынса уҡыуҙар уҙасаҡ. Шул уҡ осорға ҡунаҡтарҙы урынлаштырыу объекттарында махсус уҡыуҙар ҙа ҡаралған.
Волонтер сифатында теркәлеү өсөн 2014 йылдың 31 октябренә тиклем volunteer2015 сайтында анкетаны тултырырға кәрәк. (347) 266-01-50 һандары буйынса ҡыҙыу линия эшләй, унда волонтерҙарға бөтә кәрәкле мәғлүмәт биреләсәк. Социаль селтәрҙә төркөм бар. Башҡортостандың баш ҡалаһында йәшәгән 18 йәштән өлкәнерәк кешеләр волонтер була ала.


text:
Фото:
Рөстәм Хәмитов Финляндияның Sampo-Rosenlew Ltd концерны вәкилдәре менән осрашты
Фото:
19 октябрҙә Өфөлә Башҡортостан Президенты Рөстәм Хәмитов Sampo-Rosenlew Ltd фин концернының генераль директоры Яли Прихти етәкселегендәге концерн делегацияһы менән эшлекле осрашыу үткәрҙе. Sampo-Rosenlew – Европа кимәлендәге иген урыу техникаһы етештереүселәренең береһе.
Һөйләшеүҙәр барышында Башҡортостанға Финляндияла етештерелгән иген урыу техникаһын поставкалау мәсьәләләре, шулай уҡ республика биләмәһендә Sampo-Rosenlew фирмаһы комбайндары производствоһын ойоштороу перспективалары ҡаралды, тип хәбәр иттеләр республика башлығының матбуғат хеҙмәтенән.
— Һеҙҙе Башҡортостандың баш ҡалаһында – Өфөлә сәләмләүемә шатмын. Беҙҙең республика, һеҙгә билдәле булыуынса, — Рәсәй Федерацияһының эре субъекттарының береһе. Һәм беҙ, һис шикһеҙ, үҫешкән ауыл хужалығы производствоһы менән айырылып торабыҙ. Халыҡтың ҡырҡ проценты ауыл ерендә йәшәй. Яҡын киләсәктә лә шулай буласаҡ. Әлегә урбанизация процестары күҙәтелмәй. Һәм беҙ һәр ваҡыт ауылда йәшәгән 1 миллион 600 мең кешене нисек эш менән тәьмин итеү тураһында уйларға тейешбеҙ. Бынан тыш, аҙыҡ-түлек производствоһы перспективалы тармаҡ булып тора. Был бик яҡшы бизнес, һәм беҙ уны заманса итергә бурыслы. Үҙебеҙҙең ауыл хужалығы предприятиеларын беҙ заманса техника менән йыһазландырырға тейеш. Беҙҙең өсөн был бик мөһим һәм ҙур бурыс, — тип билдәләне Рөстәм Хәмитов.
— Комбайндар һәм тракторҙар кеүек ауыл хужалығы техникаһы етешмәүе ныҡ һиҙелә. Быйыл иген уңышы мул булды. Уңышты оҙаҡ йыйырға тура килде. Урып йыйыу эштәрен әле саҡ, октябрҙә, тамамлайбыҙ. Сентябрҙә һауа торошо уңай булманы, ямғырҙар күп яуҙы, эшләй аманыҡ. Ә августа өлгөрмәнек, сөнки техника етешмәй. Беҙҙәге майҙандарҙа ураҡ эштәрен башҡарып сығыр өсөн тағы ла 1,5 мең комбайн кәрәк. Сәсеүлек майҙандарын арттырырға теләйбеҙ. Бөгөн малсылыҡта ла, экспортҡа оҙатыуҙа ла, башҡа төрлө продукция етештереүҙә лә иген талап ителә. Һауа шарттарына ҡарамайынса, йыл һайын тотороҡло рәүештә 3 – 3,5 миллион тонна иген етештереүгә сығырға теләк бар. Әммә бының өсөн, әлбиттә, техника менән башҡараҡ кимәлдә йыһазландырылған булыу кәрәк. Тимәк, Башҡортостан Республикаһын техника менән тәьмин итеүҙе тикшереү мөмкинлегенән ҡарағанда, һеҙҙең визитығыҙҙың бик яҡшы перспективалары бар. Беҙгә техника йыйыу өсөн майҙансыҡ кәрәк. Шулай уҡ яңы эш урындары, яңы һалымдар кәрәк. Беҙ, әлбиттә, беҙҙең территорияла ошондай производстволар булдырылыуын теләйбеҙ, — тип һыҙыҡ өҫтөнә алды Башҡортостан Президенты.
Яли Прихти Рөстәм Хәмитовҡа осрашыу өсөн рәхмәтен белдерҙе.
— Беҙҙең өсөн был оло хөрмәт. Мин иген урыу комбайндарын етештереүсе Sampo-Rosenlew компанияһы вәкиле. Беҙ һеҙҙең менән бәйләнештәр булдырырға теләйбеҙ. Рәсәй баҙарын оҙаҡ йылдар дауамында өйрәндек. Асыҡланыуынса, Башҡортостанда агросәнәғәт өлкәһен яҡшы беләләр. Башҡортостан баҙарын да тикшерергә булдыҡ. Төбәктә үҙ бизнесыңды асыу мөмкинлектәрен ҡараныҡ. Һәм, аңлауыбыҙса, территорияның күп өлөшөн ауыл хужалығы биләй, — тине Финляндия бизнесмены.
— Бында, урындағы предприятиеларҙа, комбайндар эшләү өсөн компаниялар асырға һәм төрлө мөмкинлектәрҙе тикшерергә теләйбеҙ. Йыйыу производствоһы хаҡында әйтмәйбеҙ – урындағы предприятиеларҙа производствоның тулы процесы булдырыласаҡ. Беҙҙең төп тәҡдим – урындағы предприятиеларҙа иген урыу комбайндарын етештереүҙе ойоштороу. Иҫке түгел, ә бөтә донъяла танылыу тапҡан яңы моделдәр эшләү. Финляндияла етештерелгән кеүек үк юғары сифатлы комбайндарҙы тулыһынса бында эшләү өсөн производствоны әүҙемләштереү төп маҡсат булып тора. Бының өсөн беҙгә бында партнерҙар, эшселәрҙе уҡытыу кәрәк. Производство булдырыу өсөн база ла кәрәк буласаҡ, — тип билдәләне Sampo-Rosenlew концерны башлығы.


text:
Фото:
Рөстәм Хәмитов Өфөлә ветерандарҙы – Хеҙмәт геройҙарын етеп килгән Беренсе май байрамы менән ҡотланы
Фото:
Киң мәғлүмәт саралары криминал һәм йондоҙҙар хаҡында ғына түгел, хеҙмәт кешеләре тураһында ла һөйләргә тейеш. Производствоға, намыҫлы эшсәндәргә иғтибар бирергә кәрәк. Был хаҡта ветерандар Башҡортостан Президенты менән осрашыуҙа һөйләште. Рөстәм Хәмитов Социалистик Хеҙмәт Геройҙарын һәм Хеҙмәт даны орденының тулы кавалерҙарын Яҙ һәм Хеҙмәт көнөн билдәләргә саҡырҙы. Залға ингәс, Рөстәм Зәки улы 50 ҡунаҡтың һәр береһен ҡулын ҡыҫып тәбрикләне. Йәмғеһе 244 кеше Герой йондоҙо һәм 17-һе Хеҙмәт данының өс ордены менән билдәләнгән. Осрашыу алдынан ветерандарға үҙҙәренең тарихы — фотолары һәм биографиялары ингән Почет китабы бүләк ителде. Өҫтәлдә уларҙы тәмле пирожныйҙар һәм эсемлектәр көтә ине.
— Һеҙҙең менән бергә булыу оло хөрмәт, — тип ҡунаҡтарға мөрәжәғәт итте Президент. —Һеҙ — ысын геройҙар. Һеҙ тыныс ваҡытта, завод-фабрикаларҙа, төҙөлөштәрҙә ҡаһарманлыҡ күрһәттегеҙ. Тарихи әһәмиәте буйынса һеҙҙең батырлығығыҙ яу яланындағы ҡаһарманлыҡҡа тиң. Һеҙҙең арала етәкселәр, партия комитеттарының беренсе секретарҙары, предприятие директорҙары, колхоз рәйестәре бар. Ябай эшселәр, крәҫтиәндәр, сиҙәм күтәреүселәр, хеҙмәт алдынғылары, производство новаторҙары ла бар. Һеҙҙең барығыҙҙы ла бер нәмә берләштерә — тап һеҙҙең ҡулдар менән илдең иҡтисади ҡеүәте булдырылды. Һуғыштан һуң емерелгән хужалыҡ аяҡҡа баҫтырылды, биш йыллыҡ пландар арттырып үтәлде. Мин һәр ваҡыт республиканың иҡтисади ҡеүәте 60-80-се йылдарҙа үҫтерелеүе хаҡында һөйләйем. Һәм быны һеҙ эшләнегеҙ. Унан һуңғы йылдарҙа һеҙ эшләгәндең яртыһы ла эшләнмәне. Ғәҙел булайыҡ, әле беҙ күп ҡатмарлыҡтарға осрайбыҙ. Ләкин улар һеҙҙең замандағы ауырлыҡтар менән сағыштырырлыҡ түгел. Асыҡ яланда, палаткаларҙа йәшәп, һеҙ заводтар төҙөнөгөҙ. Бөгөн барыһы ла булғанда, беҙ производстволарҙы мотлаҡ арттырырға бурыслыбыҙ.
Президент хәҙерге ваҡытта кешеләргә үрнәк алырлыҡ өлгөләр кәрәклеген билдәләне.
— Ҡулланыусылар йәмғиәтенең ориентирҙары үҙгәрҙе. Барыһы ла хеҙмәт кешеһе иңендә торһа ла, хеҙмәт кешеләре үҙҙәре күренмәй тиерлек. Бөгөн ил олигархтарҙы, кино йондоҙҙарын белә. Әммә был төптө дөрөҫ түгел. Шуға күрә үҙебеҙҙең республикала булһа ла беҙ йәш быуынды тәрбиәләүгә бәйле хәлдәрҙе үҙгәртергә тырышасаҡбыҙ.
Рөстәм Зәки улы был хаҡта ветерандарҙың нимә уйлауҙары менән ҡыҙыҡһынды. Президент башлаған теманы Социалистик Хеҙмәт Геройы, профессор-нефтехимик Ғүмәр Тәләшев дауам итте:
— Хәҙерге заманда киң мәғлүмәт сараларында эшсәндәр урыны юғалды. Беҙгә Башҡортостан граждандарының геройҙарса хеҙмәтен һәм профессиональ ҡаҙаныштарын танып, «хеҙмәт» һүҙе булған хөкүмәт наградалары биреү йолаһын тергеҙергә кәрәк.
Ғүмәр Ғариф улы шулай уҡ һөнәрселек училищелары абруйын күтәрергә, хеҙмәт ярыштарын тергеҙергә, алдынғы тәжрибәне киң мәғлүмәт сараларында даими яҡтыртыуҙы ойошторорға һәм хеҙмәтсәндәр тураһында фильмдар төшөрөргә тәҡдим итте.
Рөстәм Зәки улы ветерандар менән аралашты, һәр районда физкультура-һауыҡтырыу комплекстары төҙөләсәге, фермерҙарға банктарҙан ярҙам буласағы, шулай уҡ ташландыҡ хәлдәге 500 ферманың тергеҙеләсәге хаҡында хәбәр итте.
Ул йәнә сәсеүлектәр темаһын да ҡуҙғатты.
— Сәсеүлек майҙандары ике тапҡырға тиерлек ҡыҫҡарған, — тип дауам итте Рөстәм Хәмитов. — Ә ҡағыҙҙа уңыш бер нисә тапҡырға артҡан. Гектарынан 30-40-50 центнер, тип рапорт бирәләр! Ашламаһыҙ, технологияһыҙ бындай уңышты нисек алырға мөмкин? Бер нисек тә. Бына Китап биттәрен асып ҡарайым, — тине Президент, — Хәйбулла районында почетлы сиҙәм күтәреүсе гектарынан 19 центнер йыйған һәм бының өсөн Герой йондоҙон алған. Ә хәҙер? «30» тип яҙалар — игене лә, геройҙары ла юҡ, — тип ветерандарҙы көлдөрөп һүҙен тамамланы Хәмитов.
Үҙҙәренә күрһәтелгән иғтибарҙан ҡәнәғәт ҡалған Хеҙмәт Геройҙары шәхси һорауҙарын иҫкә төшөрҙө. Кемдер закон буйынса тейешле ташламаларын ала алмаған. Икенселәре яңы хужалар арҡаһында элекке производствоһына бара алмауҙарына зарланды. Президент тәртипһеҙлектәрҙе асыҡларға ҡушты һәм осрашыу һуңында үҙенең ҡунаҡтарын иҫтәлеккә фотоға төшөргә саҡырҙы.


text:
Өфөлө Айвар Ғафуров – кикбоксинг буйынса Европа чемпионыФото: Динар Кәлимуллин
Өфөлө Айвар Ғафуров – кикбоксинг буйынса Европа чемпионы
Өфөлө Айвар Ғафуров – кикбоксинг буйынса Европа чемпионыФото: Динар Кәлимуллин
Румынияның баш ҡалаһы Бухареста кикбоксинг буйынса Европа чемпионаты тамамланды. Ярыштарҙа донъяның төрлө илдәренән 35 спортсы ҡатнашты. Башҡортостан вәкиле, 25 йәшлек халыҡ-ара класлы спорт мастеры Айвар Ғафуров был бәйгелә алтын миҙал яуланы.
Турнирҙың тәүге ярыштарында Айвар Франциянан Грен Григорьев, Төркиәнән Ерхан Йулфуз, Румыниянан Андреа Костеа менән көс һынашып, еңеп сыҡты.
— Финалда ике метрлыҡ поляк спортсыһы Камиль Рута менән көс һынаштым, - тип һөйләне чемпион. – Ул үҙенең физик көсө ярҙамында барыһын да еңеп килгән. Минән ярты башҡа оҙонораҡ һәм ауырыраҡ. Татамиға сыҡҡас, тик техникаға һәм уңышҡа ғына өмөт иттем. Тәүге ике раундта контратака эшләнем, аҙаҡҡы раунд бик ауыр булды. Һуңғы көсөмдө йыйып, аҙаҡҡаса көрәштем һәм поляк спортсыһын бер аҙға ғына артта ҡалдырып, еңеп сыҡтым. Еңеүемә ысын күңелдән шатмын. Бер аҙ ял итеп алғандан һуң, Рәсәй чемпионатына әҙерләнә башлаясаҡмын.


text:
Александр Митюков Башҡортостандың Наркоконтроль етәксеһе итеп тәғәйенләнде
ӨФӨ, 2015 йыл, 15 ғинуар. /«Башинформ» мәғлүмәт агентлығы, Ольга Мортазина/.
Рәсәй Президентының 2014 йылдың 31 декабрендәге Указы менән Рәсәй Наркотиктар әйләнешенә контроль буйынса федераль хеҙмәтенең Башҡортостан идаралығы етәксеһе итеп полиция генерал-майоры Александр Митюков тәғәйенләнде.
Александр Витальевич Митюков 1961 йылдың 17 майында Ырымбур өлкәһенең Орск ҡалаһында тыуған. Эске эштәр министрлығының Мәскәү университетын тамамлаған.
1985-2002 йылдарҙа Рязань өлкәһе Эске эштәр идаралығының енәйәттәрҙе тикшереү бүлегендә хеҙмәт итә.
2007 йылдан 2010 йылдың ноябренә тиклем Кострома өлкәһе Наркоконтроль начальнигы урынбаҫары вазифаһында эшләй.
2010 йылдың ноябренән 2014 йылдың декабренә ҡәҙәр Рәсәй Наркотиктар әйләнешенә контроль буйынса федераль хеҙмәтенең Смоленск өлкәһе буйынса идаралығын етәкләй.
Өйләнгән, ике бала тәрбиәләй.


text:
Рөстәм Хәмитов Рәсәй Федерацияһы һәм Башҡортостан Республикаһының дәүләт наградаларын тапшырҙыФото: Андрей Старостин
Рөстәм Хәмитов Рәсәй Федерацияһы һәм Башҡортостан Республикаһының дәүләт наградаларын тапшырҙы
Рөстәм Хәмитов Рәсәй Федерацияһы һәм Башҡортостан Республикаһының дәүләт наградаларын тапшырҙыФото: Андрей Старостин
Башҡортостан Президенты Рөстәм Хәмитов йома, 6 сентябрҙә, Рәсәй Федерацияһы һәм Башҡортостан Республикаһының дәүләт наградаларын тапшырҙы. Миҙал, орден һәм атҡаҙанған хеҙмәткәрҙәр исемдәренә уҡытыусылар, табиптар, ғалимдар, журналистар, производствола эшләүселәр, дәүләт һәм муниципаль хеҙмәткәрҙәр лайыҡ булды.
Тантаналы сараны асып, Рөстәм Хәмитов наградланыусыларға ил һәм республика үҫешенә тос өлөш индергәндәре өсөн рәхмәт әйтте.
— Был наградаларҙы тапшырыу минең өсөн оло ҡыуаныс. Улар оҙаҡ йылдар дауам иткән ауыр һәм яуаплы хеҙмәт менән яуланған. Һеҙ беҙҙең йәштәребеҙ, тотош йәмғиәтебеҙ өсөн өлгө булып тораһығыҙ, — тип билдәләне Президент. – Һеҙгә һаулыҡ, уңыштар теләйем, йәмғиәттә ыңғай мөхит булдырыуға йүнәлтелгән эшмәкәрлеккә ынтылышығыҙ бер ҙә һүрелмәһен.
Рөстәм Хәмитов хәҙерге замандың ауыр булыуын билдәләне. Иҡтисади үҫеш темптары кәмене, был донъя кимәлендә барған тенденцияларға бәйле. Рәсәй, Башҡортостан предприятиелары продукцияһы һорау менән файҙаланмай. Әммә тәбиғәттә һәр ваҡыт цикллылыҡ була, һәм бер аҙ туҡтап торғандан һуң артабанғы үҫеш осоро күҙәтелә, тип иҫәпләй Президент.
Залда ултырыусыларға мөрәжәғәт итеп, республика етәксеһе уларҙы әүҙем эшмәкәрлек алып барыуҙы, иҡтисад өлкәһендәге кире күренештәр менән көрәште дауам итергә һәм бындай эшмәкәрлеккә башҡа кешеләрҙе лә йәлеп итергә саҡырҙы.
Шулай итеп, Почет орденына «Өфө моторҙар эшләү производство берекмәһе» асыҡ акционерҙар йәмғиәтенең идарасы директоры Александр Артюхов лайыҡ булды.
БР Фәндәр академияһының медицина фәндәре бүлеге академик-секретары Вил Тимербулатовҡа — Дуҫлыҡ ордены, БР Фәндәр академияһының Өфө күҙ ауырыуҙары ғилми-тикшеренеү институты директоры Мөхәррәм Бикбовҡа — «Рәсәй Федерацияһының атҡаҙанған табибы» исеме, Өфөнөң 31-се урта дөйөм белем биреү мәктәбе уҡытыусыһы Алла Павловаға «Рәсәй Федерацияһының атҡаҙанған уҡытыусыһы» исеме бирелде.
Бөрйән районы Иҫке Собханғол ауылының 132-се һөнәри училищеһы уҡыусыһы Юрий Михайловҡа һәм М.Аҡмулла исемендәге Башҡорт дәүләт педагогия университеты студенты Александр Федуловҡа Рөстәм Хәмитов «Һәләкәткә осрағандарҙы ҡотҡарған өсөн» миҙалдарын тапшырҙы.
Бөгөн йәмғеһе 46 кешегә наградалар тапшырылды.


text:
Урал аръяғын үҫтереүгә республикала биш миллиард һум аҡса бүленгән
Урал аръяғын үҫтереү комплекслы программаһы сиктәрендә Башҡортостанда 2011 йылда биш миллиард һумдан ашыу аҡса бүленгән. Шуларҙың 3,5 миллиарды –төрлө инвестиция проекттарын тормошҡа ашырыуға, ә 1,5 миллиарды социаль инфраструктураға киткән. Күрелгән саралар 1,6 меңдән ашыу эш урыны булдырырға мөмкинлек биргән. Был турала БР Дәүләт Йыйылышында Башҡортостан Хөкүмәтенең 2011 йылдағы эшмәкәрлеге буйынса отчет менән сығыш яһаған төбәк Президенты Рөстәм Хәмитов хәбәр итте.
Ул былтыр йыл аҙағында ҡабул ителгән республиканың төньяҡ-көнсығыш райондарын үҫтереү программаһы тураһында ла һөйләне. Уны тормошҡа ашырыуға аҡса быйыл бүленә башлаясаҡ. Шул уҡ ваҡытта был төбәктең транспорт инфраструктураһын төҙөүгә генә 2012 йыл аҙағына тиклем 400 миллион һумдан ашыу аҡса бүлеү планлаштырыла.
Республикала төбәктәрҙе үҫтереү буйынса тағы бер махсус программа, атап әйткәндә, моноҡалаларға ярҙам итеү программаһы, эшләй. Уның сиктәрендә Белорет ҡалаһын модеризациялау планы раҫланған. Был маҡсатта федераль бюджеттан 80 миллион һум бүленгән.


text:
Талпандар
Талпандар (урыҫ.клещи́),(лат. Acari, Acarina) — подкласс быуынтыҡ аяҡлылар үрмәксе һымаҡтар класынан (Arachnida). Был кластағы иң күп таралған төркөм. Хәҙерге көндә уның 48 мең төрө билдәле. Шулай күп таралыуҙарына уларҙың бик ваҡ булыуҙары, тупраҡтың серегән үҫемлек ҡалдыҡтары менән байытылған өҫкө ҡатын үҙләштереүҙәре тора.
зоологияның талпандарҙы өйрәнеү тармағы акарология тип атала..
Йөкмәткеһе
Ҡылыҡһырлама[үҙгәртергә | вики-тексты үҙгәртергә]
Талпандар, ғәҙәттә 0,2—0,4 мм, һирәк осраҡта 3 мм-ғаса. Кәүҙәһе ике өлөшкә бүленгән. Башҡәүҙә һәм ҡорһаҡ өлөшө. Алты аяҡтары бар.
Күп талпандар сапрофагтар йәки йыртҡыстар. Төрлөһө төрләсә туҡлана, үҫемлек һуттары, мал тиҙәктәре һәм ҡан менән туҡланғандары ла бар.
Классификация[үҙгәртергә | вики-тексты үҙгәртергә]
Acari аҫкласы өс өҫрәтте ҡабул итә. (Opilioacariformes, Parasitiformes, Acariformes), 350-ҙән ашыу ғаилә, около 4000 ырыу һәм 48 мең төрө билдәле.[1].
Практик әһәмиәте[үҙгәртергә | вики-тексты үҙгәртергә]
Улар кешеләргә һәм малдарға вируслы ауырыуҙар йоҡтора.
Галерея[үҙгәртергә | вики-тексты үҙгәртергә]
Шулай уҡ ҡарарға була[үҙгәртергә | вики-тексты үҙгәртергә]
Иҫкәрмәләр[үҙгәртергә | вики-тексты үҙгәртергә]
Әҙәбиәт[үҙгәртергә | вики-тексты үҙгәртергә]
- Жизнь животных. Энциклопедия в шести томах. Том 3. Общая редакция члена-корреспондента АН СССР профессора Л. А. Зенкевича. — Москва: Просвещение, 1969. — 576 с.
- Клещи, отряд паукообразных // Брокгауз һәм Ефрондың энциклопедик һүҙлеге: 86 томда (82 т. һәм 4 өҫтәмә том) — СПб., 1890—1907. (урыҫ.)
Һылтанмалар[үҙгәртергә | вики-тексты үҙгәртергә]
- Информация о клещах в электронной энциклопедии «Кругосвет»
- Информация об иксодовых клещах на сайте Энцефалит.ру


text:
Башҡортостанда дауылдан зыян күргән райондар халҡы республика Президентына тиҙ һәм сифатлы төҙөкләндереү эштәре өсөн рәхмәт белдерҙеФото: Андрей Старостин
Башҡортостанда дауылдан зыян күргән райондар халҡы республика Президентына тиҙ һәм сифатлы төҙөкләндереү эштәре өсөн рәхмәт белдерҙе
Башҡортостанда дауылдан зыян күргән райондар халҡы республика Президентына тиҙ һәм сифатлы төҙөкләндереү эштәре өсөн рәхмәт белдерҙеФото: Андрей Старостин
ӨФӨ, 2014 йыл, 8 декабрь. /«Башинформ» мәғлүмәт агентлығы/.
6 декабрҙә Рөстәм Хәмитов эш сәфәре менән Яңауыл ҡалаһына, Яңауыл һәм Краснокама райондарына барҙы. Республика башлығы быйыл август айында дауыл һөҙөмтәһендә емерелгән йорттарҙы төҙөкләндереү эштәрен баһаланы, производство һәм ауыл хужалығы предприятиеларында, социаль объекттарҙа булды, тип хәбәр иттеләр төбәк етәксеһенең матбуғат хеҙмәтенән.
Яңауыл һәм Краснокама райондарындағы йорттарҙы төҙөкләндереү буйынса эш барышын Башҡортостан Президенты үҙ контроленә алған. Хәтерегеҙгә төшөрәбеҙ, ғәҙәттән тыш хәл һөҙөмтәһендә 46 өй тулыһынса емерелгәйне, 419-ы төҙөкләндереүҙе талап итте.
Эш сәфәре барышында Рөстәм Хәмитов Яңауыл ҡалаһының «Көньяҡ» биҫтәһендә һәм Яңауыл районының Кониг ауылында булды. Район хакимиәте башлығы Илшат Вәзиғәтов 12 яңы төҙөлгән йорттоң 11-е хужаларына тапшырылды тип еткерҙе. Яңауылдағы тағы бер йортта биҙәү эштәре тамамланып килә.
Башҡортостан Президенты тәбиғәт ғәрәсәтенән һуң төҙөкләндерелгән йорттарҙың береһендә булды, урындағы халыҡ менән аралашты. Рөстәм Хәмитов хәл ителмәгән мәсьәләләр менән ҡыҙыҡһынды, йыл аҙағына тиклем етешһеҙлектәрҙе бөтөрөргә ҡушты.
— Дүрт ай эсендә бөтә эштәрҙе башҡарып сыҡтыҡ. Был яҡшы һөҙөмтә. Бөтә кешеләр ҙә торлаҡ менән тәьмин ителгән, шарттар һәйбәт. Халыҡ ҡыш көнө урамда тороп ҡалмаһын өсөн йорттарҙы тиҙерәк төҙөргә, ошо хәлде ике-өс йылға һуҙмаҫҡа кәрәк ине, — тине Рөстәм Хәмитов.
Краснокама районының Ҡарый ауылында тағы ла 34 йорт төҙөлөп, хужаларына тапшырылған. Муниципалитет башлығы Рәзиф Ғилмуллин ремонт эштәре талап иткән 136 йорт төҙөкләндерелгән тип хәбәр итте. Рөстәм Хәмитов дауылдан зыян күргән ауыл халҡы менән осрашты, улар уға сифатлы төҙөкләндереү эштәре, ауылдарҙы тиҙ арала ғәҙәти тормошҡа ҡайтарыуы һәм күрһәткән матди ярҙамы өсөн рәхмәт белдерҙе.
Шулай уҡ Рөстәм Хәмитов 2014 йылдың сентябрендә сафҡа индерелгән 10-сы «Чебурашка» балалар баҡсаһының өҫтәмә корпусын ҡараны. Уның майҙаны – 4,3 квадрат метр. Бина 160 урынға иҫәпләнгән. Объекттың хаҡы 107, 6 миллион һум тәшкил итте.
Шул уҡ көндө республика етәксеһе яғыулыҡ-энергетика комплексы өсөн модулле ҡорамалдар етештергән «Нефтемаш-Өфө» яуаплылығы сикләнгән йәмғиәте предприятиеһының эшмәкәрлеге менән танышты. Проект инвестициялары – 50 миллион тирәһе.
Рөстәм Хәмитов 2006 йылда ойошторолған «Йәйғор» фәнни-производство фирмаһында булды. Компания нефть һәм газды быраулау һәм табыу өсөн заманса технологик ҡорамалдар әҙерләй һәм етештерә.
Тағы ла Башҡортостан Президенты Яңауыл районының Шүдек ауылында 2013 йылда «500 ферма» республика программаһы сиктәрендә файҙаланыуға тапшырылған һөтсөлөк-тауар фермаһында булды.


text:
Рөстәм Хәмитов «Салауат Юлаев» хоккей клубы уйынсыларын һәм көйәрмәндәрен миҙгел ябыу менән ҡотланыФото: Олег Яровиков
Рөстәм Хәмитов «Салауат Юлаев» хоккей клубы уйынсыларын һәм көйәрмәндәрен миҙгел ябыу менән ҡотланы
Рөстәм Хәмитов «Салауат Юлаев» хоккей клубы уйынсыларын һәм көйәрмәндәрен миҙгел ябыу менән ҡотланыФото: Олег Яровиков
ӨФӨ, 2016 йыл, 11 апрель. /«Башинформ» мәғлүмәт агентлығы, Александр Смирнов/.
10 апрелдә Өфөлә Башҡортостан Башлығы Рөстәм Хәмитов «Салауат Юлаев» хоккей клубының 2015-2016 йылдар миҙгелен ябыуға арналған байрамында булды.
Республика етәксеһе «Өфө-Арена» спорт аренаһы фойеһында ойошторолған интерактив майҙансыҡтарҙы ҡараны, көйәрмәндәр менән аралашты һәм шайба индереү конкурсында ҡатнашты.
Боҙҙағы байрам хоккейсылар шоуы менән асылды, һуңынан «Салауат» һәм «Юлай» командалары араһында иптәштәрсә уйын менән дауам итте. Унда «Салауат Юлаев» хоккей клубы уйынсылары һәм тренерҙары, «Ағиҙел» ҡатын-ҡыҙҙар хоккей командаһы тәрбиәләнеүселәре, хоккей көйәрмәндәре, ветерандары ҡатнашты.
Уйын башланыр алдынан Рөстәм Хәмитов хоккей клубы уйынсыларын һәм көйәрмәндәрен миҙгел ябыу менән ҡотланы.
– «Салауат Юлаев» хоккей командаһы – Рәсәй чемпионатының бронза призеры. Хоккейсыларыбыҙҙың нисек уйнауын барыбыҙ ҙа күрҙек. Быйыл көйәрмәндәр, команда, тренерҙар, спонсорҙар, власть структуралары берләште. Һөҙөмтә булды, – тине Башҡортостан Башлығы. – Өфө хоккейы бик көслө. Беҙҙе алда яңы еңеүҙәр көтә. Беҙ алға барыу, яңы кубоктар, яңы миҙалдар алыу өсөн барыһын да эшләйәсәкбеҙ. Беҙҙә һәйбәт быуын үҫеп килә. Һәйбәт ҡала, һәйбәт арена, һәйбәт көйәрмәндәр. Рәхмәт һеҙгә!
Республика Башлығы шулай уҡ «Ағиҙел» ҡатын-ҡыҙҙар хоккей командаһын Ҡатын-ҡыҙҙар хоккей лигаһында көмөш һәм Рәсәй командаһы өсөн сығыш яһаған дүрт хоккейсыны донъя чемпионатында бронза миҙал алыуҙары менән ҡотланы.
«Салауат Юлаев» хоккей клубы 1961 йылда ойошторолған. Баш тренеры – Игорь Захаркин. Быйылғы миҙгелдә команда Рәсәй чемпионатының бронза миҙалдарын алды.
«Ағиҙел» ҡатын-ҡыҙҙар хоккей командаһы 2010 йылда булдырылған. 2015-2016 йылдар миҙгелендә Ҡатын-ҡыҙҙар хоккей лигаһы чемпионатында көмөш призер булды. Быйыл хоккейсылар Ольга Сосина, Элина Митрофанова, Александра Капустина һәм Анна Шибанова Рәсәй командаһы составында хоккей буйынса донъя чемпионатында бронза миҙал яуланы.


text:
Фото:
Башҡортостанда йәш яҙыусыларҙың ҡулъяҙмаларын тикшереү дауам итә
Фото:
ӨФӨ, 2015 йыл, 13 февраль. /«Башинформ» мәғлүмәт агентлығы, Ләйлә Аралбаева/.
Йылайыр районы Башҡортостанда икенселәрҙән булып әҙәби марафон эстафетаһын ҡабул итте. Уны Ҡырмыҫҡалы районы делегацияһы тапшырҙы.
«Ауыл уттары» гәзите редакцияһында үткән түңәрәк өҫтәлдә Йылайыр районы йәш яҙыусыларының ҡулъяҙмалары тикшерелде. Район мәҙәниәт йорто фойеһында район китапханалары һәм мәктәптәренең китап күргәҙмәләре ойошторолдо. «Күгәрсен күҙе» өлгөлө ҡурсаҡ театры әкиәт персонаждары күргәҙмәһен тәҡдим итте. Яҙыусылар, мәҙәниәт учреждениеһы вәкилдәре мәктәпкәсә учреждениеларҙа, райондың тарихи-крайҙы өйрәнеү музейында булды, һәйкәлдәргә сәскәләр һалды.
Байрам әҙәби-музыкаль кисә менән тамамланды. Йылайыр районы башлығы Илгиз Фәтҡуллинға Башҡортостанда иғлан ителгән Әҙәбиәт йылының символы — Китап тапшырылды. Концертта Йылайыр районында тыуып үҫкән артистар — танылған ҡурайсы Азат Айытҡолов, йырсылар Дамир Әхмәтов, Флүрә Низамова, Артур Юлыев ҡатнашты. Кисәлә урындағы шағирҙарҙың шиғри әҫәрҙәре яңғыраны.
Сара һуңында Йылайыр һәм Ҡырмыҫҡалы райондары араһында хеҙмәттәшлек тураһында килешеүгә ҡул ҡуйылды.


text:
Константин Толкачев Закондар сығарыусылар Советы Президиумы ултырышында ҡатнашты
БР Дәүләт Йыйылышы – Ҡоролтай Рәйесе Константин Толкачев Рәсәй Федерацияһы Федераль Йыйылышы ҡарамағындағы Закондар сығарыусылар Советы Президиумы ултырышында ҡатнашты. Федераль Йыйылыштың ике палатаһы етәкселәре рәйеслегендәге ултырышта илдәге мәҙәни сәйәсәттең өҫтөнлөклө йүнәлештәре билдәләнде. Закондар сығарыусылар шулай уҡ Рәсәй Федерацияһында закондар ҡабул итеү процесын камиллаштырыуҙы ҡараны.
Атап әйткәндә, парламентарийҙар һәм төбәк вәкилдәре мәҙәниәт тураһында ҡануниәтте артабан үҫтереү перспективаларын һәм «Рәсәй Федерацияһы халыҡтарының мәҙәни мираҫы объекттары (тарих һәм мәҙәниәт ҡомартҡылары) тураһында» Федераль законға өҫтәмәләрҙе тикшерҙе.
Төбәк вәкилдәре Рәсәйҙә Мәҙәниәт йылын үткәреүгә ҡарата үҙ идеялары менән уртаҡлашты. Уларҙың фекеренсә, «Мәҙәниәт тураһында»ғы Федераль законды ҡабул итеүҙе тиҙләтергә, бәләкәй ҡалаларҙа һәм ауыл ерендә мәҙәниәтте һаҡлау һәм үҫтереүгә закондар менән ярҙам итергә, матди булмаған мәҙәни мираҫ объекттарын һаҡларға кәрәк.


text:
Ингредиенттарға хаҡтың юғары булыуы һәм икмәк бешереү ҡорамалдарының туҙыуы арҡаһында икмәккә хаҡ арта
ӨФӨ, 2014 йыл, 18 декабрь. /«Башинформ» мәғлүмәт агентлығы, Артур Басиров/.
Икмәккә хаҡтың артыуҙың төп сәбәбе — онға, сүпрәгә, үҫемлек майына, тоҙға, төрөү материалдарына хаҡтарҙың күтәрелеүе, транспорт сығымдарының күплеге һәм иҫке ҡорамалдар. Монополияға ҡаршы федераль хеҙмәттең Башҡортостан буйынса идаралығы ҡарамағындағы Ваҡлап һатыу сауҙа өлкәһендә конкуренцияны үҫтереү буйынса Эксперт советы ултырышында ҡатнашыусылар шундай һығымтаға килде.
Кәңәшмәлә Башҡортостандың Ауыл хужалығы министрлығы, Сауҙа һәм ҡулланыусылар хоҡуҡтарын яҡлау буйынса дәүләт комитеты вәкилдәре, икмәк комбинаттары, сауҙа селтәрҙәре вәкилдәре ҡатнашты.
Монополияға ҡаршы федераль хеҙмәттең Башҡортостан буйынса идаралығы етәксеһе Зөлфирә Аҡбашева әйтеүенсә, икмәккә һәм икмәк-ҡалас изделиеларына хаҡтың артыуына бәйле бик күп мөрәжәғәттәр килә. Өҫтәүенә, республикала арыш ононан һәм арыш-бойҙай ононан бешерелгән икмәктең хаҡы Волга буйы федераль округының башҡа төбәктәренә ҡарағанда ҡиммәтерәк.
Кәңәшмәлә ҡатнашыусылар билдәләүенсә, Башҡортостанға юғары һәм беренсе сортлы он Рәсәйҙең башҡа төбәктәренән килтерелә. Дәүләкән һәм Дүртөйлө предприятиеларында арыш оно ғына етештерелә. Эксперт советында игендең 60 процентҡа ҡиммәтләнеүе билдәләнде, был иһә ондоң хаҡына йоғонто яһай. Ауыл хужалығы министрлығы вәкиле һүҙҙәренсә, быйыл беҙҙең республикала арыштан Рәсәй буйынса иң юғары уңыш алынған.
Ултырышта икмәк бешереү тармағы предприятиеларының һатыу ойоштороуҙа ҡатнашыу мәсьәләһе лә ҡаралды.


text:
Журналистарға киң мәғлүмәт сараларында тәмәке тартыуҙың зыянын пропагандалау өсөн аҡса түләнәсәк
Тәмәке тартыуҙың зыяны тураһында әүҙем яҙышҡан журналистар финанс ярҙам аласаҡ. Бындай материалдарҙы әҙерләргә ярҙам итеү маҡсатында «Һаулыҡ һәм үҫеш» фонды һәм Рәсәйҙең тәмәкегә ҡаршы коалицияһы киң мәғлүмәт саралары вәкилдәренә стипендия бүлергә әҙер.
Стипендия алыусылар конкурс һөҙөмтәләре буйынса билдәләнәсәк. Республиканың Элемтә һәм киң коммуникациялар министрлығы журналистарҙы бәйгелә ҡатнашыу өсөн заявкалар ебәрергә саҡыра.
Дәғүә итеүселәргә бер нисә йүнәлештә проекттар ебәреү тәҡдим ителә. Улар иҫәбендә — документаль фильм, телетапшырыу, төбәк киң мәғлүмәт сараларындағы проект, федераль киң мәғлүмәт сараларындағы проект, интернет-баҫмалағы проект, радиолағы проект һәм журналист тикшереүе.
Заявкалар konkurs.tabak@gmail.com адресы буйынса 2012 йылдың 15 мартына тиклем ҡабул ителә.
Еңеүселәр ағымдағы йылдың 20 мартынан да ҡалмай билдәләнәсәк.


text:
Башҡорт режиссерының фильмы Сочиҙа «Кинотавр» фестивалендә күрһәтелә
ӨФӨ, 2016 йыл, 9 июнь. /«Башинформ» мәғлүмәт агентлығы, Ләйлә Аралбаева/.
Башҡорт режиссеры Вадим Вәлиуллиндың «Кредит» исемле ҡыҫҡа метражлы фильмы «Кинотавр» ХХVII Асыҡ Рәсәй кинофестивалендә ҡатнаша. Бөтәһе 400 ғариза килгән, ҡыҫҡа метр программаһына 27 кинотаҫма ингән.
Фильмдың сценарий авторы, продюсеры һәм композиторы — Вадим Вәлиуллин, операторы — Артем Айсин. Авторҙар әйтеүенсә, кинокартинаның бюджеты 8 мең һумға барып баҫҡан.
«Кинотавр» фестивале Сочиҙа 6 июндән 13-нә тиклем бара. Быйыл «Короткий метр» номинацияһында башлыса йәш режиссерҙар эштәрен тәҡдим итә. Еңеүсенең исеме бөгөн билдәле була. Эштәрҙе продюсер Елена Гликман, режиссер Жора Крыжовников, актриса Дарья Екамасова, кино тәнҡитсеһе Лариса Малюкова баһалай.


text:
Төҙөлөш индустрияһы көрсөктән сығыу юлын эҙләй
Башҡортостан Республикаһының Төҙөлөш, архитектура һәм транспорт министрлығында киңәйтелгән ултырыш үтте, унда төбәк төҙөлөш тармағының киҫкен проблемалары тикшерелде. Ведомство башлығы Рауил Ибәтуллин сәнәғәт һәм төҙөлөш предприятиелары етәкселәрен производство программаһын, ҙур һорау менән файҙаланған продукция составын һәм ассортиментын ҡайтанан ҡарарға, шулай уҡ иң яҡын һатыу баҙарҙарын етди өйрәнергә саҡырҙы. Был, иң элек, индустрияла хәлдең ауыр булыуы менән бәйләнгән.
2009 йыл йомғаҡтары буйынса сәнәғәт производствоһы индексы 72,4 процент тәшкил итте. Продукция етештереү күләмдәре 2008 йылға ҡарата ике тапҡырға тиерлек кәмене. Был, үҙ сиратында, төҙөлөш тармағында эшләүселәр һаны һәм эш хаҡы кәмеүгә килтерҙе. Атап әйткәндә, кирбес етештереү өлкәһендә хәл ҡатмарлы. Республикала 2009 йылда был төҙөлөш материалы 374 миллион дананан ашыу етештерелде. Был 2008 йыл менән сағыштырғанда байтаҡҡа кәмерәк. Ул саҡта төбәктә 537 миллион дана кирбес етештерелгәйне.
Бөгөн Башҡортостандың төҙөлөш комплексы проектлау, төҙөлөш материалдары сығарыу, төҙөү, реконструкциялау, ҡайтанан техник ҡоралландырыу һәм объекттарҙы капиталь ремонтлау буйынса биш меңдән ашыу ҙур, урта һәм бәләкәй ойошмаларҙы берләштерә. Һәм был предприятиеларҙың һәр береһе көрсөктән сығыу юлдарын ныҡышмал эҙләй.


text:
Фото:
Башҡортостан Хөкүмәте һәм «УРАЛСИБ» финанс корпорацияһы хеҙмәттәшлек тураһында генераль килешеүгә ҡул ҡуйҙы
Фото:
5 апрелдә Өфөлә Башҡортостан Хөкүмәте һәм «УРАЛСИБ» финанс корпорацияһы араһында хеҙмәттәшлек тураһында килешеүгә ҡул ҡуйылды.
Хөкүмәттән Килешеүгә — БР Хөкүмәте Премьер-министры урынбаҫары — иҡтисади үҫеш министры Владимир Балабанов, УРАЛСИБ яғынан Финанс корпорацияһының баш идарасы директоры, «УРАЛСИБ» банкының идара рәйесе Илдар Мөслимов ҡул ҡуйҙы.
Яҡтар республикала заманса банк технологияларын һәм банк инфраструктураһын, шул иҫәптән «Универсаль электрон карта» проектын үҫтереүгә һәм үҙләштереүгә булышлыҡ итеү, уртаҡ инвестиция программаларын ғәмәлгә ашырыу, сәнәғәт комплексының инновациялы үҫешенә, предприятиеларҙы техник яҡтан үҙгәртеп ҡороу һәм модернизациялауға ярҙам күрһәтеү тураһында килеште, тип хәбәр итә Башҡортостан Хөкүмәтенең матбуғат хеҙмәте.
Белешмә өсөн. УРАЛСИБ республикала 1993 йылдан эшләй. Бөгөн ул төбәк иҡтисадының ауыл хужалығы, машиналар эшләү, хеҙмәттәр күрһәтеү өлкәһе һәм башҡа тармаҡтарында система булдырыусы ҙур проекттарҙы бойомға ашыра.
Был Килешеү УРАЛСИБ-тың юридик һәм физик шәхестәрҙе, шул иҫәптән бәләкәй һәм урта эшҡыуарлыҡҡа ярҙам күрһәтеү буйынса төбәк программалары сиктәрендә кредитлау өлкәһендәге эштәрен дауам итеүҙе, Башҡортостанға Рәсәй һәм сит ил инвестицияларын йәлеп итеүҙә булышлыҡ итеүҙе күҙ уңында тота. Бынан тыш, республиканың социаль-иҡтисади үҫеш программаларын һәм хәйриә проекттарын, шул иҫәптән ата-әсә ҡарауынан мәхрүм һәм етем балаларға ярҙам күрһәтеү проекттарын ғәмәлгә ашырыуҙа артабан хеҙмәттәшлек итеү тураһында килешеүгә өлгәшелде.


text:
Рейган-Фэшел стипендия программаһы халыҡ хоҡуҡтары өсөн көрәшеүселәрҙән заявкалар ҡабул итә башланы
Милли демократияға ярҙам ойошмаһы менән булдырылған Рейган-Фэшел стипендия программаһы 2010-2011 йылдарҙа стипендия алыуға заявкалар ҡабул итә.
Был программа нигеҙендә илдең сәйәси тормошонда әүҙем ҡатнашыусыларға, кеше хоҡуҡтары өсөн көрәшеүселәргә, журналистарға, ғалим-политологтарға демократизация процестары буйынса белемдәрен арттырырға һәм алған белемдәрен һәм тәжрибәһен, үҙенең тыуған илендә демократик үҙгәрештәргә булышлыҡ итеп, артабанғы эшмәкәрлегендә ҡулланырға мөмкинлек бирелә.
Стипендия алыу өсөн инглиз телен белеү мөһим шарт булып тора. Программа сиктәрендә бишәр айлыҡ ике сессия үтәсәк.
Заявкалар http://fellowships.ned.org сайтында ҡабул ителә.


text:
Автотранспорт һәм юл хужалығы хеҙмәткәрҙәре профсоюзы йомғаҡ яһай
Өфөлә уҙған автомобиль транспорты һәм юл хужалығы хеҙмәткәрҙәре республика профсоюзының XIX отчет-һайлау конференцияһында һуңғы биш йылдағы эшкә йомғаҡ яһалды.
БР Профсоюздар федерацияһы матбуғат хеҙмәтенән хәбәр итеүҙәренсә, конференция эшендә 114 делегат ҡатнашты. Конференция барышында республикабыҙҙан Дөйөм Рәсәй автомобиль транспорты һәм юл хәрәкәте хеҙмәткәрҙәре профсоюзының V съезына ҡатнашыусылар, шулай уҡ Башҡортостан Республикаһы Профсоюздар федерацияһының XXIII конференцияһына делегаттар һайлау үткәрелде. Республика тармаҡ профсоюзы рәйесе итеп Рөстәм Әсәҙуллин һайланды.


text:
Төбәк аграрийҙары 8,3 мең тонна ашлама алған – планлаштырылған күләмдең 18 проценты
Башҡортостандың 30 район хужалыҡтарында минераль ашламалар туплау бара, тип хәбәр итә республиканың Ауыл хужалығы министрлығының матбуғат хеҙмәте.
БР Ауыл хужалығын консультациялау үҙәге мәғлүмәттәренә ярашлы, әлеге ваҡытта 8,3 мең тонна самаһы минераль ашлама, йәғни планлаштырылған күләмдән 18 процент, һатып алынған. Бер гектар сәсеүгә иҫәпләгәндә был тәьҫирле матдәлә 2,6-шар килограмм ашлама тәшкил итә.
Министрлыҡта билдәләүҙәренсә, күбеһенсә ашламаларҙы Саҡмағош (1846 тонна), Стәрлетамаҡ (920 тонна), Мәләүез (610 тонна) һәм Дүртөйлө (562 тонна) райондары алған.
Шул уҡ ваҡытта әлеге ваҡытта бер гектар сәсеүлеккә иң ныҡ туҡландырыу күләме Саҡмағош районында билдәләнә — тәьҫирле матдәлә 22,1-шәр килограмм ашлама.


text:
Башҡортостан энергетиктары йәйге ремонт кампанияһын үткәрә
Уҙған көҙгө-ҡышҡы осорҙо Башҡортостан энергетиктары уңышлы тамамланы. Был хаҡта «Берҙәм энергетика селтәрҙәре система операторы» асыҡ акционерҙар йәмғиәтенең филиалы «Төбәк диспетчер идаралығы»нда үткән пресс-турҙа предприятие директоры урынбаҫары – баш диспетчер Андрей Коротков хәбәр итте.
— Былтырғы йәй бик эҫе һәм ҡоро килде. ГЭС эшмәкәрлеге кәметелде, — тине ул, — Шулай ҙа бар эштәрҙе лә үтәп сыға алдыҡ, һәм көҙгө-ҡышҡы осорҙо уңышлы үткәрҙек. Ҡышҡыһын һауа торошо тотороҡло торҙо. Был сымдарға ҡар йәбешеү кеүек бихисап осраҡтарға юл ҡуймау мөмкинлеген бирҙе.
Ташҡынға килгәндә иһә, Андрей Коротков, һыуһаҡлағыстарҙа һыу дефицитына бәйле хәүефтәр урынһыҙ булды, тип билдәләне.
— Бөгөнгө көндә Башҡортостандың Төбәк диспетчар идаралығында йәйге ремонт кампанияһы үткәрелә. Был бик яуаплы һәм мөһим процесс, — тип һыҙыҡ өҫтөнә алды ул. — Былтыр «Затон» һәм «Әмет» подстанциялары файҙаланыуға тапшырылды. Көньяҡ Урал ТЭЦ-ында яңы генерация сығанағы – газ турбиналы ҡоролма ҡуйылды. Әлеге мәлдә Өфөнөң 2-се электр йылылыҡ үҙәгендә пар һәм газ менән эшләүсе ҡоролманы сафҡа индереү эштәре тамамлана


text:
Башҡортостанға визит менән Беларусь Республикаһынан төҙөүселәр делегацияһы килде
Беларусь Республикаһының Архитектура һәм төҙөлөш министрлығы, Сәнәғәт министрлығы делегацияһы Башҡортостанға килде. Визиттың өс көнлөк программаһында Башҡортостандың Сәнәғәт һәм инновацион сәйәсәт министрлығы, БР Төҙөлөш һәм архитектура буйынса дәүләт комитеты, Өфө хакимиәте белгестәре менән осршауҙар ҡаралған. Бынан тыш, сит ил ҡунаҡтары Өфөнөң, шулай уҡ Стәрлетамаҡ һәм Салауат ҡалаларының бер нисә сәнәғәт предприятиеһына барасаҡ.
29 ноябрҙә, визиттың аҙаҡҡы көнөндә, Беларусь Республикаһының архитектура һәм төҙөлөш министры Анатолий Ничкасовтың Башҡортостан Президенты Рөстәм Хәмитов менән осрашыуы планлаштырыла.


text:
Федераль монополияға ҡаршы хеҙмәт социаль реклама конкурсын иғлан итә
Федераль монополияға ҡаршы хеҙмәт «Намыҫлы конкуренция – сәләмәт иҡтисад» темаһына социаль реклама конкурсы үткәрә.
Теләгән бер кеше 2010 йылдың 26 майына тиклем социаль реклама өсөн иҡтисад конкуренцияһының ыңғай һөҙөмтәһенә арналған, график проект формаһында үҙ идеяһын конкурсҡа тәҡдим итә ала. Эше беренсе урынды яулаған ҡатнашыусы 30000 һумға дәүләт контракты аласаҡ, ә уның конкурс эше Рәсәй ҡалалары урамдарында социаль реклама өсөн нигеҙ сифатында файҙаланыласаҡ.
Эштәрҙе Федераль монополияға ҡаршы хеҙмәт етәксеһе Игорь Артемьев етәкселегендәге жюри баһалаясаҡ.


text:
Башҡортостан Президенты эш сәфәре менән Федоровка районында булдыФото: Олег Яровиков
Башҡортостан Президенты эш сәфәре менән Федоровка районында булды
Башҡортостан Президенты эш сәфәре менән Федоровка районында булдыФото: Олег Яровиков
Башҡортостан Президенты Рөстәм Хәмитов эш сәфәре менән Федоровка районында булды. Сәфәр барышында төбәк башлығы Фрунзе исемендәге ауыл хужалығы етештереү кооперативында һәм райондың Балыҡлы ауылында урынлашҡан «Стрела» етештереү берекмәһендә булды.
Фрунзе исемендәге ауыл хужалығы етештереү кооперативы «500 ферма» программаһы буйынса яңыртылған. Республика бюджетынан 9,6 миллион һум күләмендә субсидия бүленгән. Яңыртылған ферма 2012 йыл аҙғында асылған.
Дәүләт программаһы сиктәрендә ауыл хужалығы предприятиеһында 314 баш эре малға иҫәпләнгән һөтсөлөк комплексында капиталь ремонт үткәрелгән, яңы заманса ҡорамалдар һатып алынған. Шулай уҡ реконструкция барышында һөттө һыуытыу ҡоролмаһы һәм башҡа ҡорамалдар урынлаштырлған.
Республика Президенты ферма коллективы менән арлашып, ауыл тормошо хаҡында һорашты, мәктәптең булыу-булмауы менән ҡыҙыҡһынды. Асыҡланыуынса, һауынсыларҙың уртаса эш хаҡы бында 8-11 мең һум тәшкил итә.
Рөстәм Хәмитов Фрунзе исемендәге ауыл хужалығы етештереү кооперативының машина-трактор оҫтаханаһында булды, унда техниканы ҡарап сыҡты, сәсеүгә әҙерлек барышы тураһында һорашты.
Хужалыҡ етәксеһе Фәйрүз Ғәлиев хәбәр итеүенсә, сәсеү эштәренә әҙерлек тамамланған тиерлек. Ауыл хужалығы предприятиеһының үҙенең орлоҡтары бар, әлеге ваҡытта яғыулыҡ-майлау материалдары һатып алына, барлыҡ техника ремонтланған.
Күптән түгел хужалыҡ яңы КамАЗ һатып алған. Республика бюджетынан бының өсөн 500 мең һум бүленгән. Республика башлығы билдәләүенсә, ауыл хужалығы техникаһы һатып алыуға сығымдарҙың бер өлөшөн ҡаплау артабан да дауам итәсәк.
Шулай уҡ район буйлап эш сәфәре барышында Башҡортостан Президенты «Стрела» етештереү берекмәһендә булды. Предприятие 2011 йылдың майында булдырылған. Ошо ваҡыттан алып бында йөҙ тоннаға яҡын продукция етештерелгән. Предприятиела яғыу-энергетика комплексы, нефть-газ һәм химия сәнәғәте өсөн бөгөлгән торбалар әҙерләнә. Әҙер продукция «Газпром», «Башкирэнерго», «Роснефть», «Уфанефтехим», «Новойл» предприятиеларына поставкалана.
«Стрела» етештереү берекмәһен ойоштороусы Наил Әйүпов хәбәр итеүенсә, артабан бында атом сәнәғәте өсөн продукция етештерә башлау планлаштырыла.


text:
Республикала һайлауға килеү күрһәткесе 39 проценттан артҡан
ӨФӨ, 2016 йыл, 18 сентябрь. /«Башинформ» мәғлүмәт агентлығы, Ғәлиә Нәбиева/.
Башҡортостанда парламент һайлауҙарында ҡатнашыу күрһәткесе 39,12 проценттан артҡан. Был — 1 миллион 189 мең 296 кеше. Был хаҡта журналистар өсөн брифингта республика Үҙәк һайлау комиссияһы секретары Марина Долматова һөйләне.
Бөгөн — Башҡортостанда Берҙәм тауыш биреү көнө. Иртәнге сәғәт 8-ҙә республикала 3426 һайлау участкаһы асылды. Төбәктә етенсе саҡырылыш Дәүләт Думаһына, урындағы үҙидараның вәкиллекле органдарына депутаттар һайлау, Башҡортостан Республикаһы Дәүләт Йыйылышы — Ҡоролтайға өҫтәмә һайлау уҙғарыла.
38 һайлау участкаһы дауаханаларҙа, шифаханаларҙа, тикшереү изоляторҙарында, «Өфө» станцияһының тимер юл вокзалында урынлашҡан.
Парламент һайлауҙарында 14 сәйәси партия ҡатнаша. Алты бер мандатлы һайлау округтарында Дәүләт Думаһындағы депутат мандаттары өсөн 47 кандидат көрәшә, уларҙың барыһын да сәйәси партиялар күрһәткән.


text:
Баш ҡала уҡыусылары халыҡ-ара алмашыу буйынса Төркиәгә барасаҡ
ӨФӨ, 2015 йыл, 23 июль. /«Башинформ» мәғлүмәт агентлығы, Эльмира Сабирова/.
Өфө уҡыусылары «MULTI» халыҡ-ара алмашыу программаһы буйынса Төркиәгә барасаҡ. 26 июлдә 14 үҫмер Мерсин ҡалаһына юллана, унда улар ике аҙна буйына төрөк ғаиләләрендә йәшәйәсәк. Уларҙы ҡыҙыҡлы, бай программа көтә: уҡыусылар Төркиәнең мәҙәниәте, сәнғәте, йолалары менән танышасаҡ, ҡаланың иҫтәлекле урындары буйлап экскурсияға сығасаҡ һәм диңгеҙ буйында ял итәсәк. Был хаҡта ошо сәйәхәтте ойошторған Өфө хакимиәтенең йәштәр сәйәсәте комитетынан хәбәр иттеләр.
Баш ҡалала «MULTI» халыҡ-ара алмашыу программаһы 2009 йылдан ғәмәлгә ашырыла, ул Төркиәне, Германияны, Японияны, Ҡытайҙы берләштерә. Унда 18 йәшкә тиклемге һәләтле, инглиз телен яҡшы белгән егет-ҡыҙҙҙар ҡатнаша ала.
Программаның маҡсаты — халыҡ-ара йәштәр сәйәсәте өлкәһендә хеҙмәттәшлекте киңәйтеү, йәштәр ойошмалары һәм берләшмәләре араһында тәжрибә уртаҡлашыу.


text:
Фото:
ШОС һәм БРИКС саммиттарына Өфөнөң ҡайһы бер көнүҙәк мәсьәләләре хәл ителәсәк
Фото:
2015 йылда үткәреләсәк халыҡ-ара саммиттар – Шанхай хеҙмәттәшлек ойошмаһы ағзалары булған дәүләт башлыҡтары Советы ултырышы һәм БРИКС дәүләттәре һәм хөкүмәттәре башлыҡтарының осрашыуы – Өфө өсөн көнүҙәк булған ҡайһы бер мәсьәләләрҙе хәл итеүҙә ярҙам итәсәк. Шул уҡ ваҡытта самиттарға ҡарата ниндәй ҙә булһа объекттар төҙөү планлаштырылмай. Был хаҡта ИТАР-ТАСС агентлығының Өфөләге төбәк бүлексәһендә шишәмбе, 5 февралдә, үткән матбуғат конференцияһында БР Хөкүмәте Премьер-министры урынбаҫары Салауат Сәғитов хәбәр итте.
Вице-премьер әҙерлек сараларын финанслау күләменең яҡынса 60 миллиард һум тәшкил итәсәген билдәләне. Федераль һәм республика бюджеттарынан, шулай уҡ инвесторҙарҙан яҡынса 20-шәр миллиард һум йәлеп ителәсәк. Шул уҡ ваҡытта төбәк бюджетынан социаль өлкәгә йүнәлтелгән средстволар күләме (улар бюджеттың 76 процентын тәшил итә) үҙгәрешһеҙ ҡаласаҡ, тип ышандырҙы Салауат Сәғитов.
Өфөләге ҡайһы бер объекттарҙы төҙөү һәм реконструкциялау эштәре тиҙләтеләсәк. Шулай итеп, «Өфө» аэропортындағы халы-ара терминалды реконструкциялау сроктары күсерелә. Бығаса «Өфө» аэропорты өсөн 2015 йылда средстволар бүлеү планлаштырылғайны. Саммиттар үткәреү айҡанлы был ваҡыт күсерелде. «Федераль һауа транспорты агентлығы 2,3 миллиард һум күләмендә аҡса йүнәлтте лә инде», — тип хәбәр итте Салауат Сәғитов.
Алдағы ике йыл ярым эсендә Өфөнөң көньяғында урынлашҡан иҫке йорттарҙан граждандарҙы күсереү, «Нефтсе» мәҙәниәт йортон, Башҡорт дәүләт университеты корпусын реконструкциялау мәсьәләләре хәл ителәсәк. «Рәсәй тимер юлдары» асыҡ акционерҙар йәмғиәте средстволары иҫәбенә Өфөнөң тимер юл вокзалын реконструкциялауҙы тамамлау мәсьәләһе ҡарала. Йорттарға капиталь ремонт үткәреү һәм ихаталарҙы комплекслы ремонтлау буйынса эштәр дауам ителсәк. Өфө мэрияһы мәғлүмәттәренә һылтанма яһап, Салауат Сәғитов, өс йыл эсендә ҡалала 450 йорт һәм 70 ихата төҙөкләндереләсәк, тип хәбәр итте. 2011-2012 йылдарҙа башланған программа тормошҡа ашырыла.
Ҡунаҡханаларға килгәндә, вице-премьер һүҙҙәренсә, улар инвесторҙар средстволары иҫәбенә төҙөләсәк.
Барлыҡ мәғлүмәт ufa2015.ru сайтында урынлаштырыласаҡ (сит ил партнерҙары өсөн — ufa2015.com). «Әлеге ваҡытта был сайт әҙерләү стадияһында, — тип хәбәр итте вице-премьер. – Төрлө мәсьәләләр буйынса халыҡ менән тура бәйләнеш ойошторасаҡбыҙ».


text:
Башҡортостан Президенты Бөрөлә «Аврора» кинотеатрын төҙөү барышын тикшерҙеФото: Андрей Старостин
Башҡортостан Президенты Бөрөлә «Аврора» кинотеатрын төҙөү барышын тикшерҙе
Башҡортостан Президенты Бөрөлә «Аврора» кинотеатрын төҙөү барышын тикшерҙеФото: Андрей Старостин
Башҡортостан Президенты Рөстәм Хәмитов Бөрө ҡалаһына сәфәре барышында «Аврора» кинотеатрын төҙөү барышын тикшерҙе.
Яңы комплекс Чеверев һәм Интернациональ урамдары киҫешкән урында төҙөлә. Президентҡа һөйләүҙәренсә, төҙөлөш эштәре 2012 йылда башланған, ә тәүге кинофильмдарҙы Бөрө халҡы ағымдағы йыл аҙағынаса ҡарай аласаҡ.
Кинокомплекста 520 урынға иҫәпләнгән 4 зал буласаҡ. Һаулыҡ мөмкинлектәре сикләнгән кешеләр өсөн дә махсус урындар ҡаралған. Бынан тыш, бинала уйын майҙансығы, кафе, боулинг урынлашасаҡ. Мәҙәниәт учреждениеһы тәүлегенә 3 меңдән ашыу кешене ҡабул итә аласаҡ.
Әлеге ваҡытта төп эштәр башҡарылған, инженерлыҡ коммуникациялары үткәрелгән. Төҙөүселәр бүлмәләрҙе эске яҡтан биҙәү һәм учреждение биләмәһен төҙөкләндереү менән мәшғүл. Кинокомплекс өсөн кәрәкле ҡорамалдар һатып алынған. Барлыҡ төҙөлөш эштәре тамамланғандан һуң, уларҙы монтажлау планлаштырыла.
Кинотеатр «Бирь» ритейл-паркы составына инәсәк, парк шулай уҡ сауҙа-сервис комплексын үҙ эсенә ала. Бынан тыш, бында боҙ аренаһы һәм ҡунаҡхана төҙөләсәк.


text:
Өфөлә квадрат метры 21 мең һум торған каркас торлаҡ төҙөлөшөн ойоштороу планлаштырыла
Өфөнөң Дим районында каркас технологияһы буйынса йорт төҙөү комбинатын асыу планлаштырыла. Мэрияның матбуғат хеҙмәтенән хәбәр итеүҙәренсә, төҙөлөш эштәрен 2013 йылдың октябрендә башлап, 2015 йыл башында тамамлау ҡаралған.
Проекттың хаҡы – яҡынса 400 миллион һум. Бөгөнгө көнгә документтар әҙерләү тамамлана, геология-тикшеренеү эштәре алып барыла.
Буласаҡ предприятие, тәү сиратта, социаль тәғәйенләнештәге объекттар – балалар баҡсаларын, мәктәптәр, дауаханалар, шулай уҡ торлаҡ йорттар төҙөүгә йүнәлтеләсәк. Уның проект буйынса ҡеүәте – йылына яҡынса 100 мең квадрат метр майҙан.
Ҡала хакимиәтенән хәбәр итеүҙәренсә, комбинат тулы ҡеүәтенә эшләгән хәлдә, каркас торлаҡтың хаҡы квадрат метры өсөн 21 мең һумдан ашыу булырға тейеш түгел.


text:
Башҡортостан мосолмандарының Диниә назараты китап әҙерләй
Башҡортостан Республикаһы мосолмандарының Диниә назараты ошондай уҡ исемле китап әҙерләй. Был ваҡиға Башҡортостан Республикаһы мосолмандарының Диниә назаратын ҡайтанан тергеҙеүгә 20 йыл тулыуға арнала, тип хәбәр иттеләр ведомствоның матбуғат хеҙмәтенән. Баҫмаға мөфтиәт тарихы, төҙөлөшө, президиумы, уҡыу йорттары, район мөхтәсибәттәре, ойошма партнерҙары һәм уның эшмәкәрлеге тураһында мәғлүмәт индереләсәк. Мәҡәләләрҙән тыш, китапта фотоматериалдар ҙа урын аласаҡ.
Баҫманы нәшергә Башҡортостан Республикаһы мосолмандары Диниә назараты рәйесенең мәғариф һәм тышҡы бәйләнештәр мәсьәләләре буйынса урынбаҫары Руслан Сәйәхов әҙерләй. Китап Ислам мәҙәниәтенә, фәненә һәм мәғарифына ярҙам фондының матди ярҙамында донъя күрәсәк.


text:
Стәрлетамаҡ - «Балалар өсөн тиң мөмкинлектәр ҡалаһы»
«Балалар өсөн тиң мөмкинлектәр ҡалаһы» дөйөм Рәсәй конкурсы йомғаҡтары буйынса Стәрлетамаҡ 100 меңдән ашыу халҡы булған ҡалалар категорияһында өсөнсө урын алды, тип хәбәр итә ҡала хакимиәтенең мәғлүмәт-аналитика бүлеге.
Инвалид балалар өсөн уңайлы шарттар булдырылған ҡалаларҙы билдәләүгә йүнәлтелгән конкурстың ойоштороусылары булып Ауыр тормош шарттарында ҡалған балаларға ярҙам фонды һәм Рәсәйҙең Бәләкәй һәм урта ҡалалар ассоциацияһы сығыш яһаған. Конкурста Рәсәйҙең 52 төбәгенән 128 ҡала ҡатнашҡан.
Стәрлетамаҡ жюри хөкөмөнә һуңғы йыл дауамында инвалид балалар менән эшләүҙең төп һөҙөмтәләре сағылдырылған альбом тәҡдим иткән. Альбомда айырым иғтибарға мохтаж балаларҙың тормош шарттарын яҡшыртыу буйынса һәр төрлө дәүләт һәм муниципаль структураларҙың ведомство-ара хеҙмәттәшлеге тураһында фотоотчет та бирелгән.
Еңеүсе ҡалаларҙы бүләкләү тантанаһы яҡын арала Федерация Советында үтәсәк.


text:
"Башсельхозтехника" "Рәсәй агросәнәғәт комплексын модернизациялау" программаһында ҡатнаша
"Ростсельмаш" компанияһының рәсми дилеры булараҡ «Башсельхозтехника» дәүләт унитар ауыл хужалығы предприятиеһы "Рәсәй агросәнәғәт комплексын модернизациялау" программаһында ҡатнаша. Уның сиктәрендә Ростсельмаш компанияһы Rostselmash һәм Versatile маркаһындағы иген урыусы һәм мал аҙығы культураларын йыйыусы комбайндар, яңы тракторҙар һатып алыуға субсидиялар бирәсәк. Яңы техника һатып алғанда субсидия алыу өсөн иҫке техниканың файҙаланыуҙан сығарылыуы хаҡында мәғлүмәт тапшырырға кәрәк.
Шул рәүешле техниканы яңыртыу проблемаһы хәл ителә. Предприятиенан хәбәр итеүҙәренсә, Рәсәйҙең һәр ауыл хужалығы етештереүсеһе хужалыҡта булған техниканың Дәүләт техник күҙәтеүҙә иҫәптән алыныуы һәм файҙаланыуҙан сығарылыуы тураһында дилер үҙәгенә документ тапшырып, ауыл хужалығы техникаһын яңырта ала. Алмашҡа "Ростсельмаш" компанияһының дилер үҙәгендә ул яңы комбайн йәки трактор һатып алыуға сертификат аласаҡ. Субсидиялар күләме аныҡ билдәләнгән һәм һайланған ауыл хужалығы машинаһының маркаһынан тора.
Иҫке машинаны тапшырырға кәрәкмәүе — программаның өҫтөнлөгө, был программала ҡатнашыуҙы күпкә еңелләштерәсәк.
Яңы техника төбәктәргә барып еткән. Сертификат биреү тураһында ҡарар бер йыл дауамында ҡабул ителәсәк.
Программала маркаһының, сығарылған йылының ниндәй булыуына, ҡайһы илдә етештерелеүенә һәм нисә йыл файҙаланыуына ҡарамаҫтан, теләһә ниндәй иҫке иген урыусы һәм мал аҙығы культураларын йыйыусы комбайн һәм тракторҙар ҡатнаша.